open-index/open-wikipedia-markdown huggingface dataset:
വെർച്ച്വൽ മെഷീൻ

**വെർച്ച്വൽ മെഷീൻ** എന്നാൽ കമ്പ്യൂട്ടർ ശാസ്ത്രത്തിൽ ഒരു സോഫ്റ്റ്‌വേർ ആണ്. ഇവിടെ, ഒരു പ്രോഗ്രാമിനെ പ്രവർത്തിപ്പിക്കുവാൻ പറ്റിയ അന്തരീക്ഷം സൃഷ്ടിക്കുക എന്നതാണ് വർച്ച്വൽ മെഷീന്റെ കടമ, ഓപ്പറേറ്റിങ്ങ് സിസ്റ്റവുമായി സംവദിച്ച് യന്ത്രഭാഗങ്ങളെ അഥവാ കമ്പ്യൂട്ടർ ഹാർഡ്‌വെയറിനെ പ്രവർത്തിച്ചു കൊണ്ടിരിക്കുന്ന പ്രോഗ്രാമിന്റെ ആവശ്യാനുസരണം ലഭ്യമാക്കുക, ഒരു കവചം പോലെ നിലനിന്നു കൊണ്ട് പ്രോഗ്രാം ഓപ്പറേറ്റിംഗ് സിസ്റ്റത്തിൽ അനാവശ്യ ഇടപെടലുകൾ നടത്താതെ നോക്കുക എന്നിങ്ങനെയുള്ള കാര്യങ്ങളാണ് വർച്ച്വൽ മെഷീൻ ചെയ്യുന്നത്.വെർച്ച്വൽ മെഷീൻ അധിഷ്ഠിതമായ പ്രോഗ്രാമിങ്ങ് ഭാഷകൾ സൃഷ്ടിക്കുന്നതിന്റെ ഉദ്ദേശ്യം ഏതു തരം ഹാർഡ്‌വെയറിലും, ഓപ്പറേറ്റിങ്ങ് സിസ്റ്റത്തിലും പ്രവർത്തിക്കുന്ന പ്രോഗ്രാമുകൾ എഴുതുക എന്നുള്ളതാണ്. ഇത്തരം പ്രോഗ്രാമുകൾ ഓപ്പറേറ്റിങ്ങ് സിസ്റ്റത്തെയോ, ഹാർഡ്‌വെയറിനെയോ കാണുന്നില്ല കാരണം ഇവ വിർച്ച്വൽ മെഷീനുമായി മാത്രമേ ബന്ധപ്പെടുന്നുള്ളൂ. അതതു ഓപ്പറേറ്റിങ് സിസ്റ്റത്തിനും ഹാർഡ്‌വെയറിനും വേണ്ടിയുള്ള വർച്ച്വൽ മെഷീനുകളുണ്ടെങ്കിൽ, ഓപ്പറേറ്റിങ്ങ് സിസ്റ്റവും ഹാർഡ്‌വെയറും മാറുന്നതിനനുസരിച്ച് ആപ്ലിക്കേഷൻ പ്രോഗ്രാമുകൾ അപ്പോൾ മാറ്റിയെഴുതേണ്ടി വരുന്നില്ല. 
വെർച്വൽ മെഷീനുകൾ വ്യത്യാസപ്പെട്ടിരിക്കുന്നു, അവയുടെ പ്രവർത്തനമനുസരിച്ച് ക്രമീകരിച്ചിരിക്കുന്നു, അത് ഇവിടെ കാണിച്ചിരിക്കുന്നു:
***സിസ്റ്റം വെർച്വൽ മെഷീനുകൾ** (കംപ്ലീറ്റ് വിർച്ച്വലൈസേഷൻ വിഎം എന്നും അറിയപ്പെടുന്നു) ഒരു യഥാർത്ഥ മെഷീന് പകരമായി നൽകുന്നു. മുഴുവൻ ഓപ്പറേറ്റിംഗ് സിസ്റ്റങ്ങളും പ്രവർത്തിപ്പിക്കുന്നതിന് ആവശ്യമായ കഴിവവുകൾ അവ നൽകുന്നു. ഹാർഡ്‌വെയർ പങ്കിടാനും നിയന്ത്രിക്കാനും ഒരു ഹൈപ്പർവൈസർ നേറ്റീവ് എക്‌സിക്യൂഷൻ ഉപയോഗിക്കുന്നു, ഒന്നിലധികം പരിതസ്ഥിതികൾ പരസ്പരം ഒറ്റപ്പെട്ടതും അതേ സമയം ഫിസിക്കൽ മെഷീനിൽ നിലനിൽക്കുന്നതിന് അനുവദിക്കുന്നു. ആധുനിക ഹൈപ്പർവൈസേഴ്സ് പ്രധാനമായും ഹോസ്റ്റ് സിപിയുവിൽ നിന്നുള്ള ഹാർഡ്‌വെയർ-അസിസ്റ്റഡ് വിർച്ച്വലൈസേഷൻ, വിർച്ച്വലൈസേഷൻ-സ്പെസിഫിക്ക് ഹാർഡ്‌വെയർ എന്നിവ ഉപയോഗിക്കുന്നു.
***പ്രോസസ് വെർച്വൽ മെഷീനുകൾ**:ഒരു പ്ലാറ്റ്ഫോം-ഇൻഡിപെൻഡന്റ് പരിതസ്ഥിതിയിൽ കമ്പ്യൂട്ടർ പ്രോഗ്രാമുകൾ എക്സിക്യൂട്ട് ചെയ്യുന്നതിനാണ് പ്രോസസ് വെർച്വൽ മെഷീനുകൾ രൂപകൽപ്പന ചെയ്തിരിക്കുന്നത്.

ക്യുഇഎംയു(QEMU), വീഡിയോ ഗെയിം കൺസോൾ എമുലേറ്ററുകൾ എന്നിവ പോലുള്ള ചില വെർച്വൽ മെഷീൻ എമുലേറ്ററുകൾ വ്യത്യസ്ത സിസ്റ്റം ആർക്കിടെക്ചറുകൾ എമുലേറ്റ് (അല്ലെങ്കിൽ "വെർച്വൽ അനുകരിക്കുക") രൂപകൽപ്പന ചെയ്തിട്ടുള്ളതാണ്, അങ്ങനെ മറ്റൊരു സിപിയു അല്ലെങ്കിൽ ആർക്കിടെക്ചറിനായി എഴുതിയ സോഫ്റ്റ്വെയർ ആപ്ലിക്കേഷനുകളും ഓപ്പറേറ്റിംഗ് സിസ്റ്റങ്ങളും നടപ്പിലാക്കാൻ അനുവദിക്കുന്നു. ഒരു കമ്പ്യൂട്ടറിന്റെ ഉറവിടങ്ങൾ കേർണൽ വഴി പാർട്ടീഷൻ ചെയ്യാൻ ഓപ്പറേറ്റിംഗ് സിസ്റ്റം ലെവൽ വെർച്ച്വലൈസേഷൻ അനുവദിക്കുന്നു. 
## വിർച്ച്വൽ മെഷീൻ അധിഷ്ഠിത പ്രോഗ്രാമിങ്ങ് ഭാഷകൾ
* ജാവാ

## അവലംബം
വർഗ്ഗം:സിസ്റ്റം സോഫ്റ്റ്‌വെയർ
ഓലഞ്ഞാലി

കോർവിഡേ എന്ന കാക്കയുടെ വർഗ്ഗത്തിൽപ്പെട്ട ഒരു പക്ഷിയാണ് **ഓലേഞ്ഞാലി** (English: Rufous Treepie or Indian Treepie). ഈ പക്ഷിയെ ഇന്ത്യയിലൊട്ടാകെയും മ്യാന്മറിലും ലാവോസിലും തായ്‌ലാന്റിലും പാകിസ്താനിലും ബംഗ്ലാദേശിലും കാണപ്പെടുന്നു. കേരളത്തിൽ പലയിടങ്ങളിലും **ഓലേഞ്ഞാലി**, **ഓലമുറിയൻ**, **പുകബ്ലായി**, **പൂക്കുറുഞ്ഞിപ്പക്ഷി**, **കുട്യൂർളിപ്പക്ഷി**, **കോയക്കുറുഞ്ഞി**, **കാറാൻ**, **ചെലാട്ടി**, **കീരിയാറ്റ** എന്നിങ്ങനെ പല പേരുകളിൽ അറിയപ്പെടുന്ന ഇത് നീണ്ട വാലുള്ളതും ഉച്ചത്തിലുള്ള സംഗീതം പുറപ്പെടുവിക്കുന്നതുമാണ്. തുറന്ന കുറ്റിക്കാടുകളിലും, കാർഷിക മേഖലകളിലും, വനങ്ങളിലും, നഗര ഉദ്യാനങ്ങളിലും ഇത് സാധാരണയായി കാണപ്പെടുന്നു. 

## ശരീരപ്രകൃതി
ഏകദേശം 18 ഇഞ്ചോളം വരും ഈ പക്ഷിയുടെ വലിപ്പം. ഇതിൽ വാലിനു മാത്രം ഏതാണ്ട്‌ 12 ഇഞ്ചോളം നീളം കാണും. മുകൾ ഭാഗത്തുള്ള രണ്ടു തൂവലുകൾക്കു മാത്രമേ ഇത്രയും നീളമുള്ളു. മറ്റു തൂവലുകൾ ക്രമേണ നീളം കുറഞ്ഞു വരുന്നു. ഇതിനാൽ ഇവ വാലു വിടർത്തുമ്പോൾ വാലിന് ഒരു ത്രികോണാകൃതിയാണുള്ളത്. തലയും കഴുത്തും മാറിടവും കറുപ്പു നിറം. ശേഷം ദേഹം ഭൂരിഭാഗവും മങ്ങിയ തവിട്ടു നിറം. ചിറകിനരികിൽ ഒരു കറുത്ത പട്ടയും അതിനു മുകളിലായി ഒരു വെള്ള പട്ടയും കാണാം. നീണ്ട വാലിൻറെ തുമ്പും അടിഭാഗവും കറുപ്പ്, മുകൾഭാഗം വെള്ള.

## സ്വഭാവസവിശേഷതകൾ
thumb|left| ഓലഞ്ഞാലി

‘പൂക്രീൻ.. പൂക്രീൻ’ എന്നതാണ് ഇവയുടെ പ്രധാന ശബ്ദമെങ്കിലും മറ്റു പലതരം ശബ്ദങ്ങളും ഓലേഞ്ഞാലി പുറപ്പെടുവിക്കാറുണ്ട്. മഴക്കാലത്തിനു മുൻപാണ് പ്രജനനകാലം. കുഞ്ഞുങ്ങളുടെ വാലിലെ കറുത്ത തൂവലുകളുടെ തുമ്പുകളിൽ വെളുത്ത പൊട്ടുകൾ കാണും.

എല്ലാ ദിവസവും കുളിക്കാറില്ലെങ്കിലും വെള്ളം കണ്ടാൽ കുളിക്കാൻ യാതൊരു മടിയുമില്ലാത്ത പക്ഷിയാണ് ഓലേഞ്ഞാലി. വെള്ളം കണ്ടാൽ അവിടെയിറങ്ങി തലയും ചിറകും ഉപയോഗിച്ച് പിടഞ്ഞു കുളിക്കുകയാണ് ഇവയുടെ പതിവ്. മഴക്കാലത്ത് മഴ നനഞ്ഞ് കുളിക്കുകയാണ് ചെയ്യുക. മറ്റു പക്ഷികളെ തുരത്തുന്നതിന് പ്രത്യേക കഴിവുണ്ട്. കാട്ടിലെ ഇനങ്ങൾപ്രത്യേകിച്ചും. നാട്ടിലെ പക്ഷികൾ മനുഷ്യരുമായി ഇണങ്ങാനും അവരുടെ ആതിഥ്യം സ്വീകരിക്കാനും താൽപര്യം കാട്ടുന്നു. സ്വാതന്ത്യം പണയം വയ്ക്കാതെയാണിത്.മൂന്നു വ്യത്യസ്‍ത ശബ്ദങ്ങൾ ഈ പക്ഷി ഉണ്ടാക്കാറുണ്ട്.

## ആഹാരം
ഓലേഞ്ഞാലി കാക്കയെപ്പോലെ തന്നെ എന്തും ഭക്ഷിക്കും. പുഴുക്കൾ, ചെറുപാറ്റകൾ, പക്ഷിക്കുഞ്ഞുങ്ങൾ, പക്ഷികളുടെ മുട്ടകൾ തുടങ്ങിയവയാണ് പ്രധാന ഭക്ഷണം. ആഹാരസമ്പാദനം പ്രധാനമായും മരക്കൊമ്പുകളിലും ഇലകൾക്കിടയിലും നിന്നാണ്. സാധാരണ ഇണകളായാണ് ഇര തേടുക. ഓലകൾക്കിടയിലെ പുഴുക്കളെ പിടി കൂടുവാൻ കൊക്കു കൊണ്ട് ഓലയിൽ പിടിച്ച് ആടി ഇറങ്ങുന്നതു കാണാം. മറ്റു ചെറുപക്ഷികളുടെ മുട്ടകളും കുഞ്ഞുങ്ങളും ഇവ ഭക്ഷിക്കാറുണ്ട്.[2]
വിനാശകാരികളായ റെഡ് പാം വീവിലിൻ്റെ ലാർവ ഭക്ഷിക്കുന്നതിനാൽ ദക്ഷിണേന്ത്യയിലെ ഈന്തപ്പന കൃഷിക്ക്  ഇവ വളരെ പ്രയോജനകരമാണ്.
ഇവ സസ്തനികൾക്ക് വിഷാംശമുള്ള ട്രൈക്കോസന്തസ് ട്രൈക്കസ്പിഡാറ്റയുടെ പഴങ്ങൾ ഭക്ഷിക്കുന്നു.

## കൂട്
ചെറിയ ചുള്ളിക്കമ്പുകൾ കൊണ്ടുണ്ടാക്കുന്ന കൂടിന് കാക്കക്കൂടിനോടാണ് ഏറെ സാമ്യം. പക്ഷെ കാക്കക്കൂടിനെക്കാൾ അല്പം ചെറിയതാണിത്. ഉയരമുള്ള മരത്തിൽ ഏതാണ്ട് പതിനഞ്ചടിയോളം ഉയരത്തിലാണ് ഓലേഞ്ഞാലി കൂടുവെക്കുന്നത്. അതുകൊണ്ടു തന്നെ കണ്ടെത്താൻ വളരെ പ്രയാസവുമാണ്.

## ചിത്രങ്ങൾ

ചിത്രം:ഓലേഞ്ഞാലികൾ.jpg‎ 
File:Rufous Treepie2.jpg| ഓലയിൽ ഞാലുന്ന ഓലഞ്ഞാലി
File:Rufous treepie on a coconut frond pictured in Thiruvananthapuram, Kerala.jpg|ഓലയിൽ ഒരു ഓലഞ്ഞാലി


## അവലംബം

വർഗ്ഗം:കോർവസ് ജനുസ്സിൽ ഉൾപ്പെട്ട പക്ഷികൾ
ശ്രീ ശ്രീ രവിശങ്കർ

thumb|ശ്രീ ശ്രീ രവിശങ്കർ
അദ്ധ്യാത്മികാചാര്യനും, ജീവനകല എന്ന യോഗാഭ്യാസരീതിയുടെ ആചാര്യനുമാണ്‌ ഭാരതീയനായ **ശ്രീ ശ്രീ രവിശങ്കർ**. *ശ്രീ ശ്രീ*, *ഗുരുജി* തുടങ്ങിയ പേരുകളിലും ഇദ്ദേഹം അറിയപ്പെടുന്നു. വ്യക്തിയിലെ മാനസിക പിരിമുറുക്കങ്ങൾ കുറയ്ക്കുന്നതിനും, സമൂഹത്തിലെ അക്രമം, രോഗം. തിന്മ തുടങ്ങിയ പ്രശ്നങ്ങൾ പരിഹരിക്കുന്നതിനും വേണ്ടി സ്ഥാപിച്ചിട്ടുള്ള ആർട്ട് ഓഫ് ലിവിങ് ഫൗണ്ടേഷൻ എന്ന അന്തർദ്ദേശീയ പ്രസ്ഥാനത്തിന്റെ സ്ഥാപകനുമാണ്‌‌ ഇദ്ദേഹം.

5H എന്ന പ്രോഗ്രാം നടത്തുന്ന ഇന്റർനാഷണൽ അസോസിയേഷൻ ഓഫ് ഹ്യൂമൺ വാല്യൂസ് തുടങ്ങിയ പ്രസ്ഥാനങ്ങളുടെ പിന്നിലും രവിശങ്കർ പ്രവർത്തിക്കുന്നു.

## ജീവിതരേഖ
1956 മെയ് 13-ന്‌ തമിഴ്‌നാട്ടിലെ പാപനാശം എന്ന സ്ഥലത്ത് വെങ്കടരത്നം, വിശാലാക്ഷി ദമ്പതികളുടെ മകനായി ജനിച്ചു. ആദിശങ്കരൻ ജനിച്ച അതേ ദിവസം ജനിച്ചതു കൊണ്ടാണ്‌ *ശങ്കർ* എന്ന പേരു നൽകിയത്. അദ്ദേഹത്തിന്റെ മാതാപിതാക്കളും,ജീവചരിത്രവും പറയുന്നതു പ്രകാരം നാലാമത്തെ വയസ്സിൽ തന്നെ ഭഗവത് ഗീത വായിക്കുകയും വ്യാഖ്യാനിക്കുകയും ചെയ്തിരുന്നു. ചെറുപ്പകാലത്തു തന്നെ യോഗ അഭ്യസിച്ചു തുടങ്ങിയിരുന്നു. ആദ്യ ഗുരു മഹർഷി മഹേഷ് യോഗി ആണ്‌. അദ്ദേഹം നേതൃത്വം നൽകുന്ന പ്രസ്ഥാനം പറയുന്നതുപ്രകാരം 17-മത്തെ വയസ്സിൽ* ആധുനിക ഭൗതികശാസ്ത്രത്തിൽ ബിരുദം (Advanced degree in Modern Physics)* ലഭിച്ചു. പിന്നീട് കർണ്ണാടകയിലെ കുവേംബു സർ‌വകലാശാലയിൽ നിന്നും ഡോക്ടറേറ്റും ലഭിച്ചു. 1990-കളുടേ ആദ്യപാദത്തിൽ പ്രശസ്ത സിത്താറിസ്റ്റ് ആയ രവിശങ്കറിനെ കണ്ടതിനുശേഷം *ശ്രീ ശ്രീ* എന്നു പേരിനോടൊപ്പം ചേർത്തു. രവിശങ്കർ തന്റെ പ്രശസ്തി അപഹരിക്കുന്നു എന്ന് പരാതിപ്പെട്ടതിനെത്തുടർന്നായിരുന്നു അത്.

ജീവചരിത്രപ്രകാരം  1982-ൽ 10 ദിവസത്തെ ഏകാന്തതക്കും, നിശ്ശബ്ദതക്കും ശേഷം ശങ്കർ *വെളിച്ചത്തിലേക്ക് നയിക്കപ്പെടുകയും (ascended into enlightenment)* *സുദർശ്ശനക്രിയ* എന്നൊരു താളത്തിലുള്ള ശ്വസനക്രിയാ രീതിയുമായി വരികയും ചെയ്തു. 1982-ൽ കർണാടകയിലെ ഷിമോഗയിലെ തുംഗാ നദീതീരത്തു വെച്ചു നടത്തിയ ഒരു അഭിമുഖത്തിൽ ശങ്കർ സുദർശ്ശനക്രിയയെ ഇങ്ങനെ വ്യാഖ്യാനിച്ചിരിക്കുന്നു. 

ഏതൊരു വികാരത്തിനും ശ്വസനത്തിൽ തത്തുല്യമായ ഒരു താളം ഉണ്ടെന്നും, ശ്വസനത്തെ നിയന്ത്രിക്കാൻ സാധിച്ചാൽ അവരുടെ ശാരീരികവും ആത്മീകവുമായ താളം ലഭിക്കുമെന്നും രവിശങ്കർ വിശ്വസിക്കുകയും അതു പ്രചരിപ്പിക്കുകയും ചെയ്യുന്നു.

സുദർശ്ശനക്രിയ പ്രചരിപ്പിക്കുന്നതിനു വേണ്ടി 1982-ൽ അദ്ദേഹം ആർട്ട് ഓഫ് ലിവിങ് ഫൗണ്ടേഷൻ എന്ന സ്ഥാപനം തുടങ്ങി. 1997-ൽ ദലൈലാമ തുടങ്ങിയ ആത്മീയാചാര്യരുമൊത്ത്, ഇന്റർനാഷണൽ അസോസിയേഷ്ൻ ഫോർ ഹ്യൂമൺ വാല്യൂസ്(IAHV) എന്ന പ്രസ്ഥാനം ആരംഭിച്ചു.

## മുസ്ലീം വിരുദ്ധ പ്രസ്താവന
അയോദ്ധ്യപ്രശ്നത്തിൽ മുസ്ലീം സമുദായം അവരുടെ അവകാശം ഉപേക്ഷിച്ച് മാതൃക കാണിച്ചില്ലെങ്കിൽ ഇന്ത്യയിൽ സിറിയയിലെന്നപോലെ ഒരു ആഭ്യന്തരയുദ്ധമുണ്ടായേക്കാമെന്ന് രവിശങ്കർ നടത്തിയ പ്രസ്താവനയ്ക്കെതിരെ പോലിസ് രവിശങ്കറിനെതിരെ കേസെടുക്കുകയുണ്ടായി.

### വധശ്രമം
2010 മേയ് 30-ന് ബാംഗ്ലൂരിലെ രവിശങ്കറിന്റെ ആശ്രമത്തിൽ ഒരു വെടിവെപ്പ് നടക്കുകയും രവിശങ്കറിന്റെ അനുയായിക്ക് വെടിയേൽക്കുകയും ചെയ്തു.. എന്നാൽ ആക്രമണത്തിന്റെ ലക്ഷ്യം രവിശങ്കറായിരുന്നില്ലെന്നും ആശ്രമത്തിലെ അനുയായികൾ തമ്മിലുള്ള വഴക്കാണ് വെടിവെപ്പിൽ കലാശിച്ചതെന്നും ഇന്ത്യൻ ആഭ്യന്തരമന്ത്രി പി. ചിദംബരം വ്യക്തമാക്കി..

## പുരസ്കാരങ്ങൾ
* പത്മവിഭൂഷൻ പുരസ്കാരം - 2016

## അവലംബം


വർഗ്ഗം:1956-ൽ ജനിച്ചവർ
വർഗ്ഗം:മേയ് 13-ന് ജനിച്ചവർ
വർഗ്ഗം:ഇന്ത്യയിലെ ആത്മീയാചാര്യന്മാർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
ആംസ്റ്റർഡാം

നെതർലാൻഡ്സിന്റെ തലസ്ഥാനനഗരമാണ്‌ **ആംസ്റ്റർഡാം**. ആംസ്റ്റൽ ഡാമിന്റെ പേരിൽനിന്നുമാണ്‌ നഗരത്തിൻ ഈ പേർ വന്നത്.

## ചരിത്രം
നെതർലാൻഡ്‌സിന്റെ സുവർണ്ണകാലഘട്ടമായിരുന്ന 17-ആം നൂറ്റാണ്ടിലാണ് ആംസ്റ്റർഡാം വലിയ നഗരമായി മാറിയത്. അറ്റ്‌ലാന്റിക് സമുദ്രത്തിലെയും പസഫിക് സമുദ്രത്തിലെയും വ്യാപാരകുത്തകാവകാശങ്ങൾ ഡച്ചുകാർ 16-ആം നൂറ്റാണ്ടിന്റെ അന്ത്യത്തിൽ പോർച്ചുഗലിൽ നിന്നും തട്ടിയെടുത്തു. 1614-ൽ ന്യൂയോർക്ക് സിറ്റി വരെ ഡച്ചുകാർ *ന്യൂ ആംസ്റ്റർഡാം* എന്നു നാമകരണം ചെയ്യുകയും പിന്നീട് മറ്റൊരു കരാറിന്റെ ഭാഗമായി ഇത് ഇംഗ്ലീഷുകാർക്കു  കൈമാറുകയും ചെയ്തു. ലോകത്തിന്റെ പലഭാഗത്തുമുള്ള കപ്പലുകൾ ഈ കാലയളവിൽ വ്യാപാരവശ്യങ്ങൾക്കായി ആംസ്റ്റർഡാമിലെത്തിയിരുന്നു.

ഫ്രഞ്ചുകാരും ഇംഗ്ലീഷുകാരും ഏഷ്യയിലെയും തെക്കേ അമേരിക്കയിലെയും പല ഡച്ചുകോളനികളും പിടിച്ചെടുക്കുകയും തന്മൂലം ഡച്ചു കോളനികൾക്കുണ്ടായ ക്ഷയത്താൽ ലോകത്തിലെ ഏറ്റവും സമ്പന്ന നഗരം എന്ന പദവി ആംസ്റ്റർഡാമിനു നഷ്ടപ്പെട്ടു. 19-ആം നൂറ്റാണ്ടിൽ വ്യാവസായിക വിപ്‌ളവകാലഘട്ടത്തിലാണ് ആംസ്റ്റർഡാമിന്റെ രണ്ടാം സുവർണ്ണകാലം അരങ്ങേറിയത്. പുതിയ റെയിൽവേ സ്‌റ്റേഷൻ, റൈൻ നദിയിലേക്കുള്ള കനാൽ, മ്യൂസിയങ്ങൾ എന്നിവ നിർമ്മിക്കപ്പെട്ടത് ഈ കാലയളവിലാണ്. ആംസ്റ്റർഡാം റെയിൽവേ സ്‌റ്റേഷൻ ആംസ്റ്റൽ നദിയിലാണ് സ്ഥാപിച്ചിരിക്കുന്നത്. നദിയിൽ മൂന്ന് ദ്വീപുകൾ സൃഷ്ടിക്കുകയും അതിനു മുകളിലായി  വിക്ടോറിയൻ രീതിയിൽ റെയിൽവേ സ്‌റ്റേഷൻ നിർമ്മിക്കുകയും ചെയ്തു. സ്‌റ്റേഷന്റെ പിന്നിലെ പ്ലാറ്റ്ഫോമിലേക്ക് തന്മൂലം ജലമാർഗ്ഗം പ്രവേശിക്കുവാൻ സാധിക്കും. സ്‌റ്റേഷനോട് ചേർന്നു തന്നെ ഒരു ട്രാം സ്‌റ്റേഷനും സ്ഥാപിച്ചിരിക്കുന്നു.

## അവലംബം



വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:ഒളിമ്പിക്സ് മത്സരങ്ങൾക്ക് ആതിഥ്യം വഹിച്ച നഗരങ്ങൾ
വർഗ്ഗം:നെതർലന്റ്സിലെ നഗരങ്ങൾ
സാം മനേക്‌ഷാ

ഇന്ത്യൻ കരസേനയുടെ പരമോന്നത പദവിയായ ഫീൽഡ് മാർഷൽ (കരസൈന്യാധിപൻ) എന്ന പദവിയിലെത്തിയ ആദ്യ വ്യക്തിയാണ്‌ **സാം ഹോർമുസ്ജി "സാം ബഹാദൂർ" ജംഷെഡ്ജി മനേക്‌ഷാ** (ഏപ്രിൽ 3, 1914 - ജൂൺ 27, 2008). നൈനിത്താളിലെ ഷർവുഡ് കോളേജിലും ഡെറാഡൂനിലെ ഇന്ത്യൻ മിലിട്ടറി അക്കാദമിയിലും ക്യൂറ്റായിലെ മിലിട്ടറി സ്റ്റാഫ് കോളേജിലുമായിരുന്നു പഠനം.

1934 ഫെബ്രുവരിയിൽ പട്ടാളത്തിൽ ചേർന്ന മനേക് ഷാ രണ്ടാം ലോകമഹായുദ്ധത്തിൽ പങ്കെടുത്തു. മിലിട്ടറി സ്റ്റാഫ് കോളേജ് ഡയറക്ടർ, ബ്രിഗേഡിയർ, മേജർ, ജനറൽ എന്നീ പദവികൾ വഹിച്ചിട്ടുണ്ട്‌. 1969-ൽ മനേക് ഷാ കരസേനാധിപനായി. 1971-ലെ ഇന്ത്യ-പാക്ക് യുദ്ധത്തിൽ പ്രമുഖമായ പങ്ക്‌ വഹിച്ചു. പട്ടാളക്കാരുടെ പട്ടാളക്കാരനെന്നും ബംഗ്ലാദേശിന്റെ വിമോചകനെന്നും അറിയപ്പെടുന്ന അദ്ദേഹത്തിന് സഹപ്രവർത്തകരുടെ സ്നേഹം പിടിച്ചുപറ്റുന്നതിൽ പ്രത്യേക കഴിവുണ്ടായിരുന്നു.

ഇന്ത്യയുടെ പ്രഥമ ഫീൽഡ് മാർഷലായ മനേക് ഷായ്ക്ക്‌ 1968-ൽ പത്മഭൂഷൺ പുരസ്കാരവും 1972-ൽ പത്മവിഭൂഷൺ പുരസ്കാരവും ലഭിച്ചിട്ടുണ്ട്‌.

## മരണം
സാം മനേക് ഷാ വിരമിച്ചശേഷം ഊട്ടിയിലാണ് സ്ഥിരവാസമാക്കിയത്. വെല്ലിങ്‌ടണിനടുത്തായുള്ള ‘സ്റ്റാവ്ക’ എന്ന ബംഗ്ലാവിലാണ് സാം മനേക് ഷാ തൻറെ വിശ്രമജീവിതം നയിച്ചുവന്നിരുന്നത്. നീലഗിരിക്കുന്നിൽ അന്ത്യവിശ്രമം കൊള്ളുന്ന മനേക്‌ ഷായുടെ ഊട്ടി ബന്ധം തുടങ്ങുന്നത് 1950-കളിലാണ്. വെല്ലിങ്‌ടണിലെ ഡിഫൻസ് സർവീസസ് സ്റ്റാഫ് കോളേജിലെ കമാൻഡന്റ്‌ ആയി വന്നതുമുതൽ. 

2008 ജൂൺ 27-ന്‌ തമിഴ്‌നാട്ടിലെ വെല്ലിങ്ടണിലുള്ള സൈനികാശുപത്രിയിൽ വച്ച് മരണമടഞ്ഞു. മരണസമയത്ത് അദ്ദേഹത്തിന്‌ 94 വയസുണ്ടായിരുന്നു

## അവലംബം

വർഗ്ഗം:ഇന്ത്യൻ കരസൈനികർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:1914-ൽ ജനിച്ചവർ
വർഗ്ഗം:ഇന്ത്യൻ കരസേനാമേധാവികൾ
ന്യൂട്രോൺ

[thumb|right|250px|ന്യൂട്രോണിന്റെ [ക്വാർക്ക് രൂപം]]
അണുകേന്ദ്രത്തിലടങ്ങിയിരിക്കുന്ന ചാർജില്ലാത്ത ഉപ ആണവകണമാണ്‌ **ന്യൂട്രോൺ** അഥവാ **ഉദാസീനകണം**.
പ്രോട്ടോണിനേക്കാൾ അല്പം പിണ്ഡം കൂടുതലാണിതിന്. ചില മൂലകങ്ങളുടെ അണുക്കളിൽ ന്യൂട്രോണുകളുടെ എണ്ണത്തിന് ചെറിയ മാറ്റമുണ്ടായിരിക്കും. എങ്കിലും ആ മൂലകത്തിന്റെ രാസഗുണങ്ങൾക്ക് മാറ്റമൊന്നുമുണ്ടാകില്ല. ഇങ്ങനെ വ്യത്യസ്ത എണ്ണം ന്യൂട്രോണുകളുള്ള ഒരേ ആറ്റത്തിന്റെ വിവിധ രൂപങ്ങളെയാണ്‌ ഐസോടോപ്പ് എന്നു പറയുന്നത്.

ന്യൂട്രോണുകൾ ചാർജ്ജു രഹിത കണികകളാണ്‌. ഇവയെ വിഭജിച്ചാൽ ക്വാർക്കുകൾ ലഭിക്കുന്നു. ആറ്റമിക ഭാരം നിർണയിക്കുന്നതിനാൽ രാസപ്രക്രിയയിൽ പങ്കാളിയാവുന്നു. പ്രോട്ടോണുകളേക്കാൾ ഒരൽപം കനംകൂടിയ കണികകളാണിവ. അതായത്‌ ഒരു ദശാംശത്തിന്റെ 26 പൂജ്യങ്ങൾക്ക്‌ ശേഷം വരുന്ന 16749 അത്രയും കിലോഗ്രാം. ഇത്‌ ഇലക്ട്രോണിന്റെ 1838 മടങ്ങ്‌ വലുതാണ്‌. എന്നാൽ ആറ്റമിക സംഖ്യയിൽ ഇവയ്ക്ക്‌ പങ്കാളിത്തമില്ല. രണ്ട്‌ ഡൌൺ ക്വാർക്കുകളും ഒരു അപ്പ്‌ ക്വാർക്കും കൊണ്ട്‌ നിർമിച്ചിരിക്കുന്നതിനാൽ മൊത്തം ചാർജ്ജ്‌ പൂജ്യമായി നിലനിൽക്കുന്നു. ഐസോടോപ്പുകളെന്നറിയപ്പെടുന്ന മൂലകങ്ങളുടെ സഹോദരങ്ങളെ നിർമ്മിക്കുന്നത്‌ ന്യൂട്രോണുകളുടെ വ്യത്യാസത്തിലാണ്‌. ഹൈഡ്രജന്റെ ആറ്റത്തിനോട്‌ ഒരു ന്യൂട്രോൺ ചേർന്നാൽ അതു ഡ്യൂട്ടേരിയവും രണ്ടെണ്ണം ചേർന്നാൽ ട്രിറ്റിയവുമായി മാറുന്നു. പിൺഡമുള്ളതിനാൽ എല്ലാ ബലങ്ങളും ഇതിനെ സ്വാധീനിക്കുന്നു. വിദ്യുത്‌ ബലമില്ലെങ്കിലും കാന്തിക ബലം ഒരൽപം കാണിക്കുന്നതിനാൽ വിദ്യുത്‌കാന്തികബലത്തിന്റെ സ്വാധീനവും ഇതിനുണ്ട്‌. സ്വതന്ത്രമായ ഒരൂ ന്യൂട്രോണിന്റെ ആയുസ്സ്‌ 15 മിനിട്ടാണ്‌. എന്നാൽ ആറ്റത്തിലുള്ള ന്യൂട്രോണുകൾ അത്ര എളുപ്പം നശിക്കുന്നില്ല. ഒരുപാടു ന്യൂട്രോണുകളുള്ള ആറ്റങ്ങൾ ചില വ്യതിയാനങ്ങൾ കാണിക്കാറുണ്ട്‌. ഉദാഹരണത്തിന്‌ കാർബൺ 14 എന്ന മൂലകത്തിൽ 8 ന്യൂട്രോണുകളും 6 പ്രോട്ടോണുകളും അടങ്ങിയിരിക്കുന്നു. ഇവ ഇതേപോലെ 11460 വർഷം നിലനിൽക്കും. ഇത്‌ കണക്കാക്കിയാണ്‌ സി-16 പോലുള്ള ടെസ്റ്റുകൾ വികസിപ്പിക്കുന്നത്‌. അത്രയും കാലം കഴിഞ്ഞാൽ അവ റേഡിയോ ആക്ടീവത എന്ന സ്വഭാവം പ്രകടിപ്പിക്കും. അതായത്‌ മറ്റൊന്നായി മാറും.

രണ്ട്‌ അടുത്തടുത്ത പ്രോടോണുകൾ പരസ്പരം വികർഷിക്കുമ്പോൾ അവയെ പിടിച്ചു നിർത്തുക എന്ന ജോലിയാണ്‌ ന്യൂട്രോണിന്‌. ഈ വികർഷണത്തിന്റെ ശക്തിയാവട്ടെ വിദുത്ഛക്തിയുടെ 100 ദശലക്ഷം മടങ്ങ്‌ അധികം വരും. ഇതിനാലാണ്‌ ആറ്റം ബോംബുകളുടെ ശക്തി അപാരമാവുന്നത്‌. ന്യൂട്രോൺ കൊണ്ട്‌ ഒരു ആറ്റത്തെ പിളർക്കുമ്പോൾ അപരിമേയമായ ഈ ന്യൂക്ലിയർ ഊർജ്ജം ഉത്സർജ്ജിക്കപ്പെടുന്നു.

## അവലംബം
* ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി

വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
വർഗ്ഗം:ന്യൂട്രോൺ
ബാലഭൂഷണം

മലയാളത്തിലെ ആദ്യത്തെ ബാലസാഹിത്യകൃതിയാണ് **ബാലഭൂഷണം**. പാച്ചുമൂത്തത് ആണു് ഇതിന്റെ കർത്താവു്. 1868-ൽ തിരുവനന്തപുരത്തു് നിന്നാണു് ഈ കൃതി പ്രസിദ്ധീകരിച്ചതു്. തമിഴു കലർന്ന മലയാളത്തിലാണ് ഈ ഗ്രന്ഥം എഴുതിയിരിക്കുന്നതു്. *കുമതി*, *സുമതി* എന്നീ രണ്ടു കൂട്ടുകാരികൾ തമ്മിലുള്ള സംഭാഷണമാണു് ഇതിലെ പ്രധാന ഭാഗം. കുമതി എന്ന കുട്ടിയുടെ ചോദ്യങ്ങൾക്കു് സുമതി നല്കുന്ന ഉത്തരങ്ങളായിട്ടാണു്  ഈ ഗ്രന്ഥം രചിക്കപ്പെട്ടിട്ടുള്ളതു്.

## അവലംബങ്ങൾ

## പുറം കണ്ണികൾ

* ബാലഭൂഷണം, വൈക്കത്തു പാച്ചുമൂത്തതിന്റെ കൃതി, ആർകൈവ്.ഓർഗിൽ നിന്നും.

വർഗ്ഗം:മലയാളത്തിലെ ബാലസാഹിത്യകൃതികൾ
ന്യൂട്ടൺ (അളവ്)

സർ ഐസക് ന്യൂട്ടന്റെ ബഹുമാനാർത്ഥം അദ്ദേഹത്തിന്റെ നാമം നൽകപ്പെട്ടിട്ടുള്ള  **ന്യൂട്ടൺ** (അടയാളം N) ബലം അളക്കുന്ന എസ്. ഐ ഏകകമാണ്‌. 

## നി‌ർ‌വചനം
ഒരു കിലോഗ്രാം ഭാരമുള്ള ദ്രവ്യത്തെ ഒരു മീറ്റർ പ്രതി സെക്കൻഡ് സ്കയർ ത്വരണവേഗതയിൽ ചലിപ്പിക്കാനാവശ്യമായ ബലത്തിന്റെ അളവാണ്‌ ഒരു ന്യൂട്ടൺ.
:{\rm 1~N = 1~\frac{kg\cdot m}{s^2}}.

## ഉദാഹരണങ്ങൾ
* ഒരു ന്യൂട്ടൺ എന്നത്  ഏകദേശം 102&nbsp;ഗ്രാം (&nbsp;കിലോഗ്രാം) ഭാരമുള്ള വസ്തുവിൽ  ഭൂമിയുടെ ഗുരുത്വാകർഷണം പ്രയോഗിക്കുന്ന ബലമാണ്‌.

## പുറത്തേക്കുള്ള കണ്ണികൾ
* യൂണിവേഴ്സിറ്റി ഓഫ് വിന്നിപെഗ് 

വർഗ്ഗം:അളവുകൾ
രേഖ (വിവക്ഷകൾ)

*നേർ‌രേഖ - ജ്യാമീതിയ നേർ‌രേഖ  
*രേഖ - ബോളിവുഡ് ചലച്ചിത്ര നടി
*രേഖ - മലയാള ചലച്ചിത്ര നടി
*രേഖ രതീഷ്
ബാഗ്ദാദ്

ഇറാഖിന്റെ തലസ്ഥാന നഗരമാണ് **ബാഗ്ദാദ്‌** (, **, ). 65ലക്ഷം ജനസംഖ്യയുള്ള ബാഗ്ദാദ് മുൻസിപ്പൽ പ്രദേശം ഇറാഖിലെ ഏറ്റവും വലിയ നഗരവും അറബ് ലോകത്ത് കെയ്‌റോ കഴിഞ്ഞാലത്തെ ഏറ്റവും വലിയ നഗരവുമാണ്. ടൈഗ്രിസ് നദിക്കരയിൽ സ്ഥിതിചെയ്യുന്ന ഈ നഗരത്തിന്റെ ചരിത്രം എട്ടാം നൂറ്റാണ്ടോളം വരെ പഴക്കമുള്ളതും ഒരുകാലത്ത് നഗരം ഇസ്ലാമിക ലോകത്തിന്റെ കേന്ദ്രവുമായിരുന്നു.

## അവലംബം



വർഗ്ഗം:ബാഗ്ദാദ്
വർഗ്ഗം:ഇറാഖിലെ നഗരങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
സ്വീഡൻ

**സ്വീഡൻ**, ഔദ്യോഗികമായി **കിംഗ്ഡം ഒഫ് സ്വീഡൻ** (സ്വീഡിഷ്: Konungariket Sverige) യൂറോപ്പ് ഭൂഖണ്ഡത്തിൽ സ്ഥിതി ചെയ്യുന്ന ഒരു രാജ്യമാണ്. 1995 മുതൽ യൂറോപ്യൻ യൂണിയനിൽ അംഗമാണ് സ്വീഡൻ.
449,964 ചതുരശ്രകിലോമീറ്റർ വിസ്തൃതിയുള്ള സ്വീഡൻ പടിഞ്ഞാറൻ യൂറോപ്പിലെ ഏറ്റവും വലിയ മൂന്നാമത്തെ രാജ്യമാണ്. ജനസാന്ദ്രത നഗരപ്രദേശങ്ങളിൽ ഒഴിച്ചാൽ വളരെ കുറവാണ്. ആകെ വിസ്തീർണ്ണത്തിന്റെ 1.3% മാത്രമുള്ള നഗരപ്രദേശങ്ങളിലാണ് 84% ജനങളും വസിക്കുന്നത്. ഒരു വികസിതരാജ്യമായ സ്വീഡനിൽ ജനങൾക്ക് ഉയർന്ന ജീവിതനിലവാരമാണ് ഉള്ളത്.

പണ്ടുകാലം തൊട്ടേ ഇരുമ്പ്,ചെമ്പ്,തടി എന്നിവയുടെ കയറ്റുമതിക്ക് പേരുകേട്ട രാജ്യമായിരുന്നു സ്വീഡൻ. 1890-കളിൽ വ്യവസായവൽക്കരണവും വിദ്യാഭ്യാസത്തിന് ലഭിച്ച പ്രാധാന്യവും ഇരുപതാം നൂറ്റാണ്ടായപ്പോഴേക്കും വിജയപ്രദമായ വ്യാവസായികാടിത്തറ കെട്ടിപ്പടുക്കാൻ സ്വീഡനെ സഹായിച്ചു. ജലവിഭവം കൂടുതലുള്ള രാജ്യമായ സ്വീഡനിൽ കൽക്കരിയുടെയും പെട്രോളിയത്തിന്റെയും നിക്ഷേപം താരതമ്യേന കുറവാണ്.

ആധുനിക സ്വീഡൻ ജന്മമെടുക്കുന്നത് 1397ലെ കൽമർ യൂണിയൻ യോഗത്തിൽ(Kalmar Union) നിന്നും 16-ആം നൂറ്റാണ്ടിലെ രാജാവ് ഗുസ്താവ് വസ നടത്തിയ രാജ്യകേന്ദ്രീകരണത്തിലൂടെയുമാണ്. 17-ആം നൂറ്റാണ്ടിൽ യുദ്ധത്തിലൂടെ സ്വീഡൻ അതിന്റെ അതിർത്തികൾ വ്യാപിപ്പിച്ച് *സ്വീഡിഷ് സാമ്രാജ്യം* രൂപവത്കരിച്ചു, എന്നാൽ ഇങ്ങനെ ലഭിച്ച ഒട്ടുമിക്ക പ്രദേശങ്ങളും 18, 19 നൂറ്റാണ്ടുകളിലായി കൈവിട്ടുകൊടുക്കേണ്ടതായും വന്നു. സ്വീഡന്റെ കിഴക്കേ പകുതി(ഇന്നത്തെ ഫിൻലാന്റ്) റഷ്യ 1809ൽ കൈവശപ്പെടുത്തി. സ്വീഡൻ നേരിട്ട് പങ്കെടുത്ത അവസാന യുദ്ധം 1814ൽ നോർവേക്കെതിരെയായിരുന്നു. ജനുവരി 1,1995 ലാണ് യൂറോപ്യൻ യൂണിയൻ അംഗത്വം സ്വീഡനു ലഭിച്ചത്. 

പ്രതിശീർഷ വരുമാനത്തിൽ ലോകത്തിൽ എട്ടാം സ്ഥാനമുള്ള രാജ്യമാണ് സ്വീഡൻ. 2011 ൽ എക്കോണമിസ്റ്റ് മാസികയുടെ  ജനാധിപത്യ സൂചികയിൽ നാലാം സ്ഥാനവും മാനവ വികസന സൂചികയിൽ പത്താം സ്ഥാനവും സ്വീഡനായിരുന്നു. വേൾഡ് എക്കോണമിക് ഫോറം
## ജന സംഖ്യ
## ഭരണ വ്യവസ്ഥ
## ജീവിത രീതി
## അടിസ്ഥാന സൗകര്യങ്ങൾ
## വിദ്യാഭ്യാസം

## മാധ്യമ രംഗം
## സമ്പത വ്യവസ്ഥ
## കായികം

## അവലംബം


വർഗ്ഗം:യൂറോപ്യൻ രാജ്യങ്ങൾ
വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ
വർഗ്ഗം:സ്വീഡൻ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:നോർഡിക് രാജ്യങ്ങൾ
ടർക്കി (വിവക്ഷകൾ)

*തുർക്കി - എന്ന രാജ്യം.
*ടർക്കി (പക്ഷി) - പക്ഷി.
*ടർക്കി (തുവാല)- കട്ടിയുള്ള ഒരു തരം തുവാല.
എം. രാഘവൻ

മലയാള സാഹിത്യത്തിലെ പ്രമുഖനായ ചെറുകഥാകൃത്തും നോവലിസ്റ്റും നാടകകൃത്തുമാണ്‌ **എം. രാഘവൻ** (1930- 2025)‍. മയ്യഴിക്കാരനായ ഇദ്ദേഹം ഫ്രഞ്ച് എംബസ്സിയിലെ‍ സാംസ്കാരികവകുപ്പിൽ സേവനമനുഷ്ഠിച്ചു.

## ജീവിതരേഖ
മയ്യഴിയിലെ മണിയമ്പത്ത് കുടുംബാംഗമാണ് .1930-ൽ ജനനം. അച്ഛൻ മണിയമ്പത്ത് കൃഷ്ണൻ ഫ്രഞ്ചധീന മയ്യഴിയിൽ ഹോട്ടൽ ഉടമയായിരുന്നു. മയ്യഴിയിലെ *[[എക്കോൽ സെംത്രാൽ]] എ കൂർ കോംപ്ലമാംതേറി*ൽ നിന്ന് മികച്ച രീതിയിൽ ബ്രവേ പരീക്ഷ പാസ്സായ രാഘവൻ സർക്കാർ ജോലി ലഭിച്ചു. മുംബെയിലെ ഫ്രഞ്ച് കോൺസുലേറ്റിന്റെ സാംസ്കാരിക വിഭാഗത്തിലും ദില്ലിയിലെ എംബസ്സിയിലും ജോലി ചെയ്തു. 1983-ൽ എംബസ്സിയുടെ സാംസ്കാരികവിഭാഗം സെക്രട്ടറിയായി ജോലിയിൽ നിന്നും വിരമിച്ചു. മയ്യഴി അലിയാൻസ് ഫ്രാൻസേസിന്റെ പ്രസിഡന്റായി പ്രവർത്തിച്ചിരുന്നു.

## സാഹിത്യജീവിതം
എം.ടി. വാസുദേവൻ നായർ, എൻ.പി. മുഹമ്മദ്, മാധവിക്കുട്ടി തലമുറയുടെ ഭാഗമായി എഴുതിത്തുടങ്ങി.അക്കാലത്തെ പ്രധാനപ്പെട്ട എല്ലാ സാഹിത്യപ്രസിദ്ധീകരണങ്ങളിലും രചനകൾ പ്രസിദ്ധീകരിച്ചിരുന്നുവെങ്കിലും ധാരാളമായി എഴുതിയ എഴുത്തുകാരനായിരുന്നില്ല എം.രാഘവൻ. ദില്ലിയിലെ മലയാളിസമാജത്തിന്റെ വാർഷികങ്ങൾക്കായി നാടകങ്ങൾ എഴുതി. 

ജോലിയിൽ നിന്ന് പിരിഞ്ഞതിനു ശേഷം എഴുത്തിൽ സജീവമായി. നോവലുകൾ ഇക്കാലത്താണ് എഴുതിയത്. **ഇളക്കങ്ങൾ** എന്ന കഥ അതേ പേരിൽ ചലച്ചിത്രമായിട്ടുണ്ട്. ഫ്രഞ്ചിൽ നിന്നും ചെറുകഥകളും നാടകങ്ങളും മലയാളത്തിലേക്ക് വിവർത്തനം ചെയ്തിട്ടുണ്ട്.

## രചനാരീതി
കഥാപാത്രങ്ങളുടെ മാനസികലോകം അനാവരണം ചെയ്യുന്നതിൽ ശ്രദ്ധകേന്ദ്രീകരിക്കുന്നവയാണ് എം.രാഘവന്റെ കഥകൾ. ചിത്തവൃത്തികളുടെ ചോദനകളിലേക്ക് വെളിച്ചം വീശുന്നവയാണ് ആദ്യ സമാഹാരമായ നനവിലെ രചനകൾ. വ്യക്തിബന്ധത്തിന്റെ സങ്കീർണ്ണതകൾ അവ സമർത്ഥമായി ഇഴപിരിച്ചു കാണിക്കുന്നു. പില്ക്കാലരചനകൾ ആർദ്രമായ മാനസികാവസ്ഥ പ്രകടമാക്കുന്നു. വ്യക്തിജീവിതത്തിലെ ഒറ്റപ്പെടലുകളും ദൈന്യവും അനുതാപപൂർവ്വം കൈകാര്യം ചെയ്യുന്ന ഹൃദയാലുവായ കാഥികനാണ് ഇവയിൽ കാണപ്പെടുന്നത്.

## കൃതികൾ
* നനവ് (ചെറുകഥാസമാഹാരം)
* വധു (ചെറുകഥാസമാഹാരം)
* സപ്തംബർ അകലെയല്ല (ചെറുകഥാസമാഹാരം)
* ഇനിയുമെത്ര കാതം (ചെറുകഥാസമാഹാരം)
* നങ്കീസ് (നോവൽ)
* അവൻ (നോവൽ)
* യാത്ര പറയാതെ(നോവൽ)
* ചിതറിയ ചിത്രങ്ങൾ(നോവൽ)
* കർക്കിടകം(നാടകം)
* ചതുരംഗം (നാടകം)
* ദോറയുടെ കഥ, ഹെലൻ സിൿസ്യൂവിന്റെ ഫ്രഞ്ച് നാടകത്തിന്റെ വിവർത്തനം

## പുരസ്കാരങ്ങൾ
* മലയാളഭാഷയ്ക്കും സാഹിത്യത്തിനും നല്കിയ സംഭാവനകൾക്കുള്ള അംഗീകാരമായി പുതുശ്ശേരി സർക്കാർ മലയാളരത്നം ബഹുമതി നല്കി ആദരിച്ചു.
* 2008 ലെ നോവലിനുള്ള അബൂദാബി ശക്തി അവാർഡ് *ചിതറിയ ചിത്രങ്ങൾ*ക്ക്.
* 2008 ൽ കേരള ഭാഷാഇൻസ്റ്റിട്യൂട്ടിന്റെ വൈക്കം മുഹമ്മദ് ബഷീർ പുരസ്കാരം **ചിതറിയ ചിത്രങ്ങൾ** എന്ന നോവലിനു്.

വർഗ്ഗം:1930-ൽ ജനിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:മലയാളനാടകകൃത്തുക്കൾ
വർഗ്ഗം:അബുദാബി ശക്തി അവാർഡ് ജേതാക്കൾ
നാരാ കൊല്ലേരി

ഫ്രഞ്ച് നവതരംഗസിനിമയിലെ പ്രമുഖ സംവിധാകരുടെയെല്ലാം ശബ്ദലേഖകനായി പ്രവർത്തിച്ച സാങ്കേതികവിദഗ്ദ്ധനാണ് നാരാ കൊല്ലേരി(1928 - 9 ഡിസംബർ 2015).. മയ്യഴിക്കാരനായ നാരായണൻ വലിയ കൊല്ലേരിയാണ് **നാരാ കൊല്ലേരി**യെന്നപേരിൽ അറിയപ്പെടുന്നത്. ഫ്രഞ്ച് സിനിമയിൽ ശബ്ദലേഖകനായി പ്രവർത്തിച്ചിരുന്ന ഇദ്ദേഹം 800 ലധികം ചിത്രങ്ങളുടെ ശബ്ദവിന്യാസം നിർവഹിച്ചു.  ഫ്രഞ്ച് സിനിമാരംഗത്തെ പരമോന്നത ബഹുമതിയായ സീസർ അവാർഡ് ജേതാവാണ്. 

## ജീവിതരേഖ
1928-ൽ കൂത്തു പറമ്പിൽ വലിയ കൊല്ലേരി കുടുംബാംഗമായി ജനിച്ചു.അച്ഛൻ മള്ളേരി കൃഷ്ണൻ   വൈദ്യർ. അമ്മ ചീരൂട്ടി. ബാല്യകാലം  ഫ്രഞ്ചധീനമയ്യഴിയിലെ പള്ളൂരിൽ അമ്മാവനോടൊപ്പം. നാരാ കൊല്ലേരി, നൊറെ കോളേറി എന്നീ പേരുകളിൽ  അറിയപ്പെടുന്നു. മാഹി ലബോർദനെ കോളേജിലും പുതുച്ചേരിയിലുമായി കോളേജ് വിദ്യാഭ്യാസം പൂർത്തിയാക്കിയശേഷം ഫ്രഞ്ച് സർക്കാറിന്റെ സ്‌കോളർഷിപ്പോടെ ഫ്രാൻസിലായിരുന്നു ഉപരിപഠനം. പാരീസിലെ നാഷണൽ സ്‌കൂൾ ഓഫ് സിനിമാട്ടോഗ്രാഫിയിൽ ഡിപ്ലോമയും നേടി.    സൗണ്ട് എഞ്ചിനിയറിംഗായിരുന്നു പഠനവിഷയം. തുടർന്ന് പാരീസിലെ പ്രശസ്തമായ റെക്കോഡിംഗ് സ്റ്റുഡിയോവിൽ ചേർന്നു. നിരവധി ഫ്രഞ്ച് സിനിമകളുടെ ശബ്ദ ലേഖകനായി പ്രവർത്തിച്ചുIMDB 1976-ൽ ബ്ലാക് മൂൺ എന്ന ചിത്രത്തിനു മികച്ച ശബ്ദ ലേഖനത്തിനുള്ള സെസ്സാർ അവാർഡ് ലഭിചുCAsar.  ഫ്രഞ്ച് പൗരത്വം സ്വീകരിച്ചിരുന്നു.

## അവലംബം

വർഗ്ഗം:ചലച്ചിത്രപ്രവർത്തകർ
വർഗ്ഗം:1928-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ഡിസംബർ 9-ന് മരിച്ചവർ
വർഗ്ഗം:ഫ്രഞ്ച് ശബ്ദലേഖകർ
കണ്ണമംഗലം ഗ്രാമപഞ്ചായത്ത്

right|thumb|300px|കണ്ണമംഗലം പഞ്ചായത്ത് അതിരുകൾ വ്യക്തമാക്കുന്ന ഭൂപടം
മലപ്പുറം ജില്ലയിലെ തിരൂരങ്ങാടി താലൂക്കിൽ  വേങ്ങര ബ്ലോക്കിൽ പെട്ട ഒരു ഗ്രാമപഞ്ചായത്താണ് **‌കണ്ണമംഗലം**.
2000 ഒക്ടോബർ 2 നാണ് കണ്ണമംഗലം ഗ്രാമപഞ്ചായത്ത് രൂപീകൃതമായത്.
## അതിരുകൾ

28.24 ച.കി.മീറ്റർ വിസ്തൃതിയുള്ള പഞ്ചായത്തിന്റെ അതിർത്തികൾ  വടക്ക്: നെടിയിരുപ്പ്, പള്ളിക്കൽ പഞ്ചായത്തുകൾ. **കിഴക്ക്**: ഊരകം, നെടിയിരുപ്പ് പഞ്ചായത്തുകൾ, **തെക്ക്** : വേങ്ങര, ഊരകം പഞ്ചായത്തുകൾ. **പടിഞ്ഞാറ്** : എ.ആർ.നഗർ, തേഞ്ഞിപ്പലം പഞ്ചായത്തുകൾ എന്നിവയാണ്.
ഭൂപ്രകൃതിയനുസരിച്ച് ഇടനാട് മേഖലയിലാണ് കണ്ണമംഗലം ഗ്രാമപഞ്ചായത്ത് സ്ഥിതി ചെയ്യുന്നത്.
പൂച്ചോലമാട്,ചേറൂർ,അച്ചനമ്പലം,മേമാട്ടുപാറ,പടപ്പറമ്പ്,എടക്കാപ്പറമ്പ്,എരണിപ്പടി,മുട്ടുമ്പുറം എന്നീ ഗ്രാമങ്ങൾ അടങ്ങുന്ന 20 വാർഡുകളാണ് കണ്ണമംഗലം ഗ്രാമപഞ്ചായത്തിലുള്ളത്. മലപ്പുറം ജില്ലയിലെ ഏറ്റവും വലിയ പഞ്ചായത്തായിരുന്ന  വേങ്ങര ഗ്രാമ പഞ്ചായത്തിനെ 1999-2000 വർഷത്തിലാണ് വിഭജിച്ച് കണ്ണമംഗലം,വേങ്ങര എന്നീ രണ്ടു ഗ്രാമ പഞ്ചായത്തുകൾ ആക്കിയത്. 
കണ്ണമംഗലം പടപ്പറമ്പ് പ്രദേശത്തിൻറെ കിഴക്ക് വശത്ത് സ്ഥിതി ചെയ്യുന്ന ഒരു കൊച്ചു അങ്ങാടിയാണ് **അച്ചനമ്പലം**, കണ്ണമംഗലംപഞ്ചായത്തിൻറെ ആസ്ഥാനം, പഞ്ചായത്താപീസ് എന്നിവ സ്ഥിതി ചെയ്യുന്നത് ഈ ഗ്രാമത്തിലാണ്

## വാർഡുകൾ
#ചെങ്ങാനി  	 
#ചെറേക്കാട് 	
#മേമാട്ടുപാറ 	
#മുതുവിൽകുണ്ട് 	 
#കിളിനക്കോട്
#കാപ്പിൽ 	 
#വി.കെ.മാട് 	 
#ചേറൂർ 	
#കോവിലപ്പാറ 	
#ചണ്ണയിൽ 	
#കോട്ടമാട് 	
#പൂച്ചോലമാട് 	
#അച്ചനമ്പലം 	
#തോന്നിപ്പുറായ 	
#പടപ്പറമ്പ് 	
#എടക്കാപറമ്പ് 	 
#അംബ്ദേക്കർ ഗ്രാമം 	
#ഇ.കെ.പടി 	 
#വാളക്കുട 	 
#തോട്ടശ്ശേരിയറ

## ചെരുപ്പടി മല
കണ്ണമംഗലം പഞ്ചായത്തിലെ ഒരു പ്രദേശമാണു് ചെരുപ്പടി മല.സമുദ്ര നിരപ്പിൽ നിന്നും 1050 അടി ഉയരത്തിൽ സ്ഥിതിചെയ്യുന്ന ഈ പ്രദേശം പ്രകൃതി ഭംഗിയാലും ജലസമ്പന്നതായാലും വേറിട്ട് നിൽക്കുന്നു. കരിങ്കൽ ക്വാറികളായി ഉപയോഗിക്കുന്ന ഈ പ്രദേശം വലിയ വലിയ കുന്നുകളും കുഴികളുമയി മാറിയിരിക്കുന്നു. പ്രകൃതി മനോഹരമായ ഒരു സ്ഥലം. ജില്ലയുടെ പകുതി ഭാഗവും ഇവിടെ നിന്നും കാണാം. കരിപ്പൂർ വിമാനത്താവളത്തിന്റെ മനോഹര കാഴ്ച ഇവിടെ നിന്നും ദർശിക്കാനാവും. വലിയ കരിങ്കൽ കുഴികളിൽ വെള്ളം നിറയുമ്പോൾ കുളിക്കാൻ വരുന്നവരും ധാരാളം. ഇവിടത്തെ ജലം കട്ടി കൂടിയതും നല്ല തണുപ്പുള്ളതുമാണു്. ഏറെ അപകടം നിറഞ്ഞ ഭാഗമാണു്. ഇവിടെ നിന്നും അല്പ്പം കൂടി ഉള്ളോട്ട് പോയിക്കെഴിഞ്ഞാല് മിനി ഊട്ടി എന്നറിയപ്പെടുന്ന ഒരു പ്രദേശവുമുണ്ട്.

## കാപ്പിൽ

കണ്ണമംഗലം പഞ്ചായത്തിൽ ചേറൂർ ഗ്രാമത്തിന്റെ വടക്ക് വശത്ത് സ്ഥിതി ചെയ്യുന്ന മലയോര ഗ്രാമമാണു **കാപ്പിൽ**, ഊരകം മലയുടെ അടിവാര പ്രദേശമാണിത്. ഇവിടെ അടുത്താണു കശ്മീർ അങ്ങാടി എന്ന ഗ്രാമം സ്ഥിതി ചെയ്യുന്നത്.

## അവലംബങ്ങൾ


വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
പുഷ്പിതാഗ്ര

സംസ്കൃതഛന്ദശ്ശാസ്ത്രത്തിലെ ഒരു അർദ്ധസമവൃത്തമാണ് **പുഷ്പിതാഗ്ര**.
## ലക്ഷണം
#

#  എന്ന് ഭരതമുനിയും പുഷ്പിതാഗ്രയ്ക്ക് ലക്ഷണം ചെയ്തിട്ടുണ്ട്.

## വിശദീകരണം
ഒന്നും മൂന്നും വരികളിൽ (വിഷമപാദം) നനരയ എന്നീ നാല് ഗണങ്ങളും  രണ്ടും നാലും വരികളിൽ (സമപാദം) നജജര എന്നിങ്ങനെ നാലു ഗണങ്ങളും ഒരു ഗുരുവും ചേരുന്ന വൃത്തമാണ് പുഷ്പിതാഗ്ര.

ഉദാ: 1

വർഗ്ഗം:നാട്യശാസ്ത്രത്തിലെ വൃത്തങ്ങൾ
വർഗ്ഗം:അർദ്ധസമവൃത്തങ്ങൾ
ആഴ്ച

ഗ്രിഗോറിയൻ കലണ്ടർ പ്രകാരം ഏഴ് ദിവസങ്ങൾ ചേർന്ന സമയത്തിന്റെ അളവാണ് **ആഴ്ച**. പുരാതന ഹിന്ദു, ബാബിലോണിയനൻ, ഹീബ്രു സംസ്കാരങ്ങളും ഏഴ് ദിവസം ചേർന്നതിനെത്തന്നെയായിരുന്നു ഒരു ആഴ്ചയായി കണക്കാക്കിയിരുന്നത്. എന്നാൽ പലയിടങ്ങളിലും മൂന്നു മുതൽ എട്ട് ദിവസങ്ങൾ ‍ചേർന്ന് ഒരു ആഴ്ചയായി കണക്കാക്കിയിരുന്നതായി ചരിത്രകാരന്മാർ പറയുന്നു. ചന്ത ദിവസങ്ങൾ കണക്കാക്കുന്നതിനും, മറ്റു വാണിജ്യ ഇടപാടുകൾ‌ക്കുമായിട്ടാവണം ആഴ്ച എന്നൊരു ഏകകം നിർമ്മിക്കപ്പെട്ടത്.

## ആഴ്ചയിലെ ദിവസങ്ങൾ
ഏഴ് ദിവസമുള്ള ആഴ്ചയിലെ ദിവസങ്ങൾ മലയാളം, ഇംഗ്ലീഷ്, ഹിന്ദി ഭാഷകളിൽ താഴെ കാണും പ്രകാരം അറിയപ്പെടുന്നു.

### മലയാളം
* ഞായർ
* തിങ്കൾ
* ചൊവ്വ‍
* ബുധൻ
* വ്യാഴം
* വെള്ളി
* ശനി

### ഇംഗ്ലീഷ്
* സൺഡേ (Sunday)
* മൺഡേ (Monday)
* റ്റ്യൂസ്ഡേ (Tuesday)
* വെനസ്ഡേ (Wednesday)
* തേസ്ഡേ (Thursday)
* ഫ്രൈഡേ (Friday)
* സാറ്റർഡേ (Saturday)
### ഹിന്ദി
* രവിവാർ (रविवार)
* സോമവാർ (सोमवार)
* മംഗൾവാർ (मंगलवार)
* ബുധ്‌വാർ (बुधवार) 
* ഗുരുവാർ (गुरुवार, बृहस्पतिवार)
* ശുക്ര്‌വാർ (शुक्रवार)
* ശനിവാർ (शनिवार)

## പുറത്തേക്കുള്ള കണ്ണികൾ
ചൈന, ജപ്പാൻ വിയറ്റ്നാം എന്നിവിടങ്ങളിലെ ആഴ്ച

വർഗ്ഗം:കാലഗണന
ഹുബ്‌സ്

[right|thumb|200px|ഹുബ്‌സും [പച്ചമുളക്|പച്ചമുളകും തക്കാളിയും]]
ഗോതമ്പ് പൊടിയും ഉപ്പും യീസ്റ്റും ഉപയോഗിച്ച് നിർമ്മിക്കുന്ന ഒരു ഭക്ഷണ പദാർഥമാണ് **ഹുബ്‌സ്** (അറബി:خبز/ഇംഗ്ലീഷ്:khubs). ഇത് മലയാളികൾക്കിടയിൽ **കുബ്ബൂസ്** എന്ന പേരിലും അറിയപ്പെടുന്നു. ചേരുവകളിൽ ചറിയ ചില വ്യത്യാസങ്ങൾ വരുത്തിയും ഹു‌ബ്‌സ് നിർമ്മിക്കാറുണ്ട്.ചില അറബ് രാജ്യങ്ങളിൽ ഭരണകൂടങ്ങളുടെ സാമ്പത്തിക സഹായത്തോടെ വില കുറച്ച് വ്യാപകമായി വിൽക്കപ്പെടുന്ന ഭക്ഷ്യവസ്തുവാണിത്. ഗൾഫ് മേഖലയിലെ ഒരു പ്രധാന ആഹാര പദാർഥമാണ് ഹുബ്‌സ്. ഗൾഫ് യുദ്ധ കാലത്ത് മലയാളികളടക്കം അനേകം പേരുടെ ആശ്രയം ഹുബ്‌സായിരുന്നു. 

ഹുബ്‌സ് പലതരം ഉണ്ട്. അവയിൽ പലതും അതതു രാജ്യങ്ങളുടെ പേരിലാണ് അറിയപ്പെടുന്നത്. പ്രാദേശികമായ വ്യത്യാസങ്ങളും ഇതിൽ കണ്ടുവരുന്നു. മിസ്റി, ഇറാനി, പാകിസ്താനി ഫലസ്തീനി എന്നിവ ഇതിൽ പെടുന്നു.വിവിധ രാജ്യങ്ങളിലെ ഹുബ്‌സുകൾ ചേരുവകകളിലും വലിപ്പത്തിലും നിർമ്മാണരീതിയിലും വ്യത്യസ്തത പുലർത്തുന്നു.കുവെറ്റിലെ ഫ്ലവർമിൽ & ബേക്കറീസ് കമ്പനി ആണു കുവൈത്തിൽ ഹുബ്‌സ് നിർമ്മിച്ചു വിതരണം ചെയ്യുന്നത്. 5 സാധാരണ കുബ്ബുസുകൾ ഉള്ള ഒരു കൂടിന് 50 ഫിൽസ് ആണ് ഇപ്പൊഴത്തെ (2008/May ലെ) വില.പാവപ്പെട്ടവരും പണക്കാരും ഒരുപോലെ ഇഷ്ടപ്പെടുന്ന കുബ്ബൂസ് ഗൾഫിലെ സാധാരണക്കാരുടെ ഭക്ഷണചെലവ് കുറക്കുന്നതിൽ‌ വലിയ പങ്ക് വഹിക്കുന്നു.

## തമീസ്‌
right|thumb|200px|തമീസ് ചുട്ടെടുക്കുന്നു 
ഗോതമ്പിൽ നിന്നെടുക്കുന്ന ആട്ടയും,ഉപ്പും ചേർത്തു കുഴച്ചു ഉണ്ടാക്കുന്ന (തമീസുകൾ) കുബ്ബൂസ് വലിയതും മണ്ണടുപ്പിൽ (തന്തൂരി അടുപ്പ്) ചുട്ടെടുക്കുന്നതുമാണ്.ഇറാനി, പാകിസ്താനി, അഫ്ഗാനികളാണ്‌ ഇതിന്റെ മുഖ്യ ഉപഭോക്താക്കൾ. അറബികളും പ്രാതലിനും അത്താഴത്തിനും ഉപയോഗിക്കുന്നു. ഒരു ഇറാനി കുബ്ബുസിന് 20 ഫിൽസാണ് കുവൈറ്റിലെ ഇപ്പൊഴത്തെ (2008/May ലെ) വില. സൗദിയിൽ‌  ഒരു റിയാലിനു ലഭിക്കുന്നു.
## കണ്ണികൾ
*ഫ്ലവർമിൽ & ബേക്കറീസ് കമ്പനി - കുവൈറ്റ് 

## ചിത്രശാല


Image:Kubbus_in_Cover.JPG|കുബ്ബുസ് പാക്ക്റ്റ്
Image:Kubbus_Kuwait.JPG|സാദാ കുബ്ബുസ്
Image:Kubbus.JPG|കുബ്ബുസ്(ഒരു ഭക്ഷണം)
Image:irani kubbus.JPG|ഇറാനി കുബ്ബുസ്
Image:irani kubbuses.JPG|ഇറാനി കുബ്ബുസ്
Image:iranikubbus.JPG|ഇറാനി കുബ്ബുസ്
Image:THAMEES-011.JPG|തമീസ് പരത്തിയത്
Image:THAMEES-012-A.jpg|ചൂടുള്ള ചൂളയിൽ വെക്കുന്നതിനു തായ്യാറാക്കുന്നു.
Image:THAMEES-CUTTING-016.JPG|തമീസ് ചുട്ടെടുത്തത്‌ മുറിക്കുന്നു.
പ്രമാണം:Tamees (1).JPG|വിൽപനക്കായി കടക്കു മുന്നിൽ നിരത്തി വെച്ചിരിക്കുന്ന തമീസ്‌.
പ്രമാണം:Tamees (3).JPG|പാകമായ തമീസ് ചൂളക്കുള്ളിൽനിന്ന് പുറത്തെടുക്കുന്നു.



## അവലംബം

 

വിഭാഗം:ഭക്ഷണപദാർത്ഥങ്ങൾ

വർഗ്ഗം:ഭക്ഷണപദാർത്ഥങ്ങൾ
രാപ്പകൽ

2005-ൽ പുറത്തിറങ്ങിയ ഒരു മലയാളചലച്ചിത്രമാണ്‌ ***രാപ്പകൽ***. കമൽ സം‌വിധാനം ചെയ്ത ഈ ചിത്രത്തിൽ മമ്മൂട്ടി, ശാരദ, നയൻതാര, ബാലചന്ദ്രമേനോൻ തുടങ്ങിയവരാണ്‌ പ്രധാന വേഷങ്ങൾ കൈകാര്യം ചെയ്തത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ടി.എ. റസാക്ക് ആണ്.

## അഭിനേതാക്കൾ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഇതിലെ ഗാനങ്ങളുടെ സംഗീതസംവിധാനം നിർവ്വഹിച്ചത് മോഹൻ സിതാര ആണ്.
; ഗാനങ്ങൾ
# പോകാതെ കരിയിലക്കാറ്റേ – അഫ്‌സൽ
# തങ്ക മനസ്സ് – പി. ജയചന്ദ്രൻ
# യദുഹൃദയം – മധു ബാലകൃഷ്ണൻ, കെ.എസ്. ചിത്ര

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''രാപ്പകൽ''  – മലയാളസംഗീതം.ഇൻഫോ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
വിശാഖപട്ടണം

ഇന്ത്യയിലെ ആന്ധ്രാപ്രദേശ് സംസ്ഥാനത്തെ പ്രധാനപ്പെട്ട ഒരു നഗരമാണ്‌ **വിശാഖപട്ടണം**(തെലുഗ്:విశాఖపట్నం  ഇംഗ്ലീഷ് : Visakhapatnam, Vizag, Vizagapatnam). ഇന്ത്യയുടെ കിഴക്കൻ തീരത്തുള്ള ഈ നഗരം ഒരു പ്രമുഖ പ്രകൃതിദത്തതുറമുഖവുമാണ്.
ഇന്ത്യയുടെ കിഴക്കൻ നാവികപ്പടയുടെ ആസ്ഥാനം കൂടിയാണ് ഇത്. ഒരു ആധുനിക കപ്പൽ നിർമ്മാണശാലയും ഇവിടെയുണ്ട്.
## കപ്പൽ നിർമ്മാണശാല
രണ്ടാം ലോകമഹായുദ്ധകാലത്താണ്  സിന്ധ്യ സ്റ്റീം നാവിഗേഷൻ കമ്പനി എന്ന ഒരു സ്വകാര്യസ്ഥാപനത്തിനു കീഴിൽ വിശാഖപട്ടണം കപ്പൽനിർമ്മാണശാല ആരംഭിച്ചത്. 7 വർഷത്തിനു ശേഷം 1948 മാർച്ച് മാസത്തിൽ ഈ ശാലയിൽ നിന്നുള്ള ആദ്യത്തെ കപ്പൽ പൂർത്തിയായി. ഈ സമയത്ത് ഇത് ഇന്ത്യയിലെ ഏറ്റവും വലിയ കപ്പൽനിർമ്മാണശാലയായിരുന്നു. എന്നാൽ കമ്പനിയിലേക്കുള്ള അസംസ്കൃതവസ്തുക്കളുടെ നീക്കം ലാഭകരമല്ലാത്തതിനാൽ 1952-ൽ സിന്ധ്യ കമ്പനി, ഈ സ്ഥാപനം അടച്ചു പൂട്ടാൻ തീരുമാനിച്ചു. എന്നാൽ 1952 മാർച്ചിൽ ഭാരതസർക്കാർ സിന്ധ്യാകമ്പനിയെ ഏറ്റെടുക്കുകയും, **ഹിന്ദുസ്ഥാൻ ഷിപ്യാർഡ് കമ്പനി** എന്ന പേരിൽ ഒരു പൊതുമേഖലാസ്ഥാപനമാക്കുകയും ചെയ്തു‌.

ആദ്യകാലത്ത് ഇവിടെ നിന്നും കപ്പലുകൾ നീറ്റിലിറക്കുന്നത് രസകരമായ രീതിയിലായിരുന്നു. ആയിരക്കണക്കിന്‌ *വാഴപ്പഴങ്ങൾ* ഉപയോഗിച്ച് മെഴുക്കിയ ചെരുവുതലത്തിലൂടെയായിരുന്നു കപ്പലുകൾ നീറ്റിലിറക്കിയിരുന്നത്.

## കാലാവസ്ഥ





## അവലംബങ്ങൾ

## പുറത്തേക്കുള്ള കണ്ണികൾ

* Andhra Pradesh Tourism Department's official website 
* വിശാഖപട്ടണം കോർപ്പറേഷൻ
*Visakhapatnam Wallpapers Gallery 
*Visakhapatnam Pictures - Inside/Out 
*Visakhapatnam Travel Guide 
*Search Anything about Vizag 
*Vizag Blog 
*Visakha SPCA animal sanctuary

വർഗ്ഗം:ഇന്ത്യയിലെ തുറമുഖനഗരങ്ങൾ
വർഗ്ഗം:ആന്ധ്രാപ്രദേശിലെ പട്ടണങ്ങൾ
ബാങ്കോക്ക്

[thumb|right|250px|[Ananta Samakhom Throne Hall]]
**ബാങ്കോക്ക് **(തായ്: บางกอก;) തായ്‌ലാന്റിന്റെ തലസ്ഥാനവും ഏറ്റവും വലിയ നഗരവുമാണ്‌ . ചാവോ ഫ്രായ നദിയുടെ അഴിമുഖത്തിൽ അയുതായ സാമ്രാജ്യത്തിലെ ഒരു വ്യാപാരകേന്ദ്രമായിരുന്ന ഈ നഗരം, 1768-ൽ അയുതായ നഗരം കത്തിനശിച്ചപ്പോളാണ് ഇത്‌ തലസ്ഥാനനഗരമായിത്തീർന്നത്. 2007 ജൂലൈയിലെ കണക്കുപ്രകാരം 8,160,522 ആളുകൾ (രജിസ്റ്റർ ചെയ്യപ്പെട്ടവർ) താമസിക്കുന്ന ഈ നഗരം ലോകത്തിലെ ഏറ്റവും വലിയ 22-ആമത്തെ നഗരമാണ്‌.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ബാങ്കോക്ക്
വർഗ്ഗം:തായ്‌ലാന്റിലെ നഗരങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
ആഗ്ര

thumb|right|220px|ആഗ്ര കോട്ട
thumb|right|220px|ഖാസ് മഹൽ
thumb|220px|താജ്മഹൽ

ഉത്തർപ്രദേശ് സംസ്ഥാനത്തെ ഒരു പ്രധാനപട്ടണമാണ്‌ ആഗ്ര. ഇന്ത്യയിലെ മുഗൾ സാമ്രാജ്യത്തിന്റെ തലസ്ഥാനനഗരമായിരുന്നു ആഗ്ര. ഡൽഹിയിൽ നിന്ന് 200 കിലോമീറ്റർ തെക്ക്, യമുനാതീരത്ത് സ്ഥിതിചെയ്യുന്നു. മുഗളരുടെ കാലത്തെ ഒട്ടനവധി ചരിത്രസ്മാരകങ്ങൾ ഇവിടെയുണ്ട്.
## ചരിത്രം
ദില്ലിയിലെ ലോധി രാജവംശത്തിലെ സുൽത്താനായിരുന്ന സിക്കന്തർ ലോധിയാണ്‌ 1503-ൽ ആഗ്ര നഗരം സ്ഥാപിച്ചത്.

## ചരിത്രസ്മാരകങ്ങൾ
### താജ്‌മഹൽ

ലോകമഹാത്ഭുതങ്ങളിൽ ഒന്നായ **താജ്മഹൽ**  **ആഗ്രയിൽ**, യമുനാനദിക്കരയിൽ സ്ഥിതി ചെയ്യുന്നു. തൻറെ പത്നി മുംതാസിൻറെ സ്മരണയ്ക്കായി മുഗൾ ചക്രവർത്തിയായ ഷാജഹാൻ പണികഴിപ്പിച്ചതാണ് ഇത്. മുഗൾ വാസ്തുവിദ്യയുടെ ഉത്തമോദാഹരണമാണ് താജ്. 1983 ൽ ഇത് ലോകപൈതൃകപ്പട്ടികയിൾ ഇടം നേടി. പൂർണമായും വെണ്ണക്കല്ലിൽ നിർമ്മിച്ച ഈ സ്മാരകം പൂർത്തിയാകാൻ ഇരുപത് വർഷത്തോളമെടുത്തു.

### ആഗ്ര കോട്ട

ഇന്ത്യയിലെ ഏറ്റവും ചരിത്രപ്രാധാന്യമുള്ള കോട്ട. അക്ബർ ചക്രവർത്തി 1565ൽ പുതിയ കോട്ടയുടെ നിർമ്മാണപ്രവർത്തനങ്ങൾ ആരംഭിച്ചു. 1983 ൽ ഇത് യുനെസ്കോയുടെ ലോകപൈതൃകപ്പട്ടികയിൽ ഇടം നേടി.

#### ജഹാംഗീർ പാലസ്
അക്ബർ ചക്രവർത്തി ആഗ്ര കോട്ടയ്ക്കുള്ളിൽ അദ്ദേഹത്തിൻറെ മകൻ ജഹാംഗീറിനുവേണ്ടി പണികഴിപ്പിച്ച കൊട്ടാരം

## പുറത്തേക്കുള്ള കണ്ണികൾ

* ആഗ്ര by NIC
* ആഗ്ര 

## അവലംബങ്ങൾ

വർഗ്ഗം:ഉത്തർപ്രദേശിലെ പട്ടണങ്ങൾ
മൈസൂർ (വിവക്ഷകൾ)

*മൈസൂർ - കർണാടക സംസ്ഥാനത്തെ ഒരു പട്ടണം.
*മൈസൂർ രാജ്യം
*കർണാടക സംസ്ഥാനത്തിന്റെ പഴയ പേര്‌ മൈസൂർ എന്നായിരുന്നു.
കാട്ടുപുത്തൂർ ശിവക്ഷേത്രം

മലപ്പുറം ജില്ലയിൽ (കേരളം, ഇന്ത്യ) പെരിന്തൽമണ്ണ താലൂക്കിൽ എടപ്പറ്റ വില്ലേജിൽ പാതിരിക്കോട് ദേശത്ത് പുളിയന്തോടിന്റെ കിഴക്കെ കരയിൽ പടിഞ്ഞാറഭിമുഖമായി സ്ഥിതിചെയ്യുന്ന ഒരു ശിവക്ഷേത്രമാണ് **കാട്ടുപുത്തൂർ ശിവക്ഷേത്രം**. ചിരപുരാതനമായ ഈ ക്ഷേത്രത്തിൽ കിരാതസങ്കൽപത്തിൽ ശിവനും, സുദർശന സങ്കൽപത്തിൽ ചതുർബാഹുവായി വിഷ്ണുവും, കാളീസങ്കൽപത്തിൽ ശക്തിയും, പ്രഭാസത്യകസമേത അയ്യപ്പനും, ഗണപതിയും പ്രധാനപ്രതിഷ്ഠകളാണ്‌. ശിവപ്രതിഷ്ഠ സ്വയംഭൂവാണെന്നു വിശ്വസിക്കപ്പെടുന്നു. ശിവനും വിഷ്ണുവും സപരിവാരം ഒരേ ചുറ്റമ്പലത്തിൽ പ്രതിഷ്ഠിക്കപ്പെട്ടിട്ടുള്ള അപൂർവ്വം ക്ഷേത്രങ്ങളിൽ ഒന്നാണിത്. പടയോട്ടങ്ങളുടേയും കെടുകാര്യസ്ഥതകളുടേയും കയ്യേറ്റങ്ങളുടേയും പരിണതഫലമായി പൂർവ്വികമായി സമ്പന്നമായിരുന്ന ഈ ക്ഷേത്രം ഇന്ന് ജീർണ്ണാവസ്ഥയിലാണുള്ളത്.

## അവലംബം


വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
പവിത്രൻ തീക്കുനി

മലയാള സാഹിത്യത്തിലെ ഉത്തരാധുനിക കവികളിൽ ഒരാളാണ്‌ **പവിത്രൻ തീക്കുനി**. മത്സ്യവില്പനക്കാരനായ മലയാള കവി എന്ന നിലയിൽ ശ്രദ്ധേയനായി. എ.അയ്യപ്പനുശേഷമുള്ള കാലത്തെ കവിയായി പരിഗണിക്കപ്പെടുന്നു.
## ജീവിതരേഖ
കോഴിക്കോട് ജില്ലയിലെ വടകരക്കടുത്ത് തീക്കുനിയിൽ ജനിച്ചു. തീക്കുനി എന്നത് സ്ഥലപ്പേരാണ്. മയ്യഴി, മഹാത്മാഗാന്ധി ഗവൺമെന്റ് ആർട്‌സ് കോളജിൽ ബി.എ. മലയാളത്തിനു ചേർന്നെങ്കിലും ആദ്യവർഷം തന്നെ പഠനം ഉപേക്ഷിച്ചു.

ദരിദ്രവും ദുഃഖഭരിതവുമായ കൗമാരയൗവ്വനാനുഭവങ്ങൾ തുറന്നു പറയുകയും ഉപജീവനത്തിനായി മത്സ്യവില്പന നടത്തുവാൻ തീരുമാനിക്കുകയും ചെയ്തു. വർത്തമാനകാലത്തിന്റെ നിഷ്ഠുരനീതിയുടെ രക്തസാക്ഷിയായി ഈ കവി സ്വന്തം ചിത്രം വരഞ്ഞുവെക്കുന്നു. കവിതകൾ പലതും ഈ തിക്താനുഭവങ്ങളുടെ അടയാളങ്ങൾ പ്രകടമാക്കുന്നുണ്ടെങ്കിലും ആധുനികതയുടെ അരാജകത്വത്തോടുള്ള ആഭിമുഖ്യവും തെളിഞ്ഞുകാണാം.

## കൃതികൾ
**മുറിവുകളുടെ വസന്തം*
**കത്തുന്ന പച്ചമരങ്ങൾക്കിടയിൽ*
**ഭൂപടങ്ങളിൽ ചോര പെയ്യുന്നു*
*മഴക്കൂട്
**രക്തകാണ്ഡം*
* *തീക്കുനിക്കവിതകൾ*
**തെക്കില, യുപ്പില, തീക്കുനി* (2012, ഓർമ്മക്കുറിപ്പുകൾ)
## പുരസ്കാരങ്ങൾ
**കത്തുന്ന പച്ചമരങ്ങൾക്കിടയിൽ* എന്ന കൃതിക്ക് 2006-ലെ കേരള സാഹിത്യ അക്കാദമിയുടെ കനകശ്രീ എൻഡോ‌വ്മെന്റ് പുരസ്കാരം
*ആശാൻ പ്രൈസ്
*ഇടശ്ശേരി അവാർഡ്

## പുറമെ നിന്നുള്ള കണ്ണികൾ
*പവിത്രൻ തീക്കുനിയുടെ ഒരു കവിത
*പവിത്രൻ തീക്കുനി മാതൃഭൂമി ഓട്ടോഗാഫിൽ എഴുതിയത്. 

## അവലംബം

വർഗ്ഗം:മലയാളകവികൾ
വർഗ്ഗം:കോഴിക്കോട് ജില്ലയിൽ ജനിച്ചവർ
സൂക്ഷ്മദർശിനി

നഗ്ന നേത്രങ്ങൾ കൊണ്ട് കാണാനാവാത്തത്ര സൂക്ഷ്മമായ വസ്തുക്കളെ (ഉദാഹരണത്തിന് ബാക്റ്റീരിയ) കാണാൻ ഉപയോഗിക്കുന്ന ഉപകരണമാണ് **സൂക്ഷ്മദർശിനി** (Microscope). ചെറുത് എന്നർത്ഥമുള്ള മൈക്രോസ് (mikrós) നോക്കുക അല്ലെങ്കിൽ കാണുക എന്നർത്ഥമുള്ള സ്കോപെയ്ൻ (skopeîn) എന്നീ ഗ്രീക്ക് വാക്കുകൾ ചേർന്നതാണ് മൈക്രോസ്കോപ്പ് എന്ന പേര്. ഈ ഉപകരണം ഉപയോഗിച്ച് സൂക്ഷ്മ വസ്തുക്കളെ നിരീക്ഷിക്കുന്ന ശാസ്ത്രശാഖയാണ് മൈക്രോസ്കോപ്പി. ഒരു വസ്തുവിനെ വലുതായി നിരീക്ഷിക്കാനാണ് മൈക്രോസ്‌കോപ്പ് ഉപയോഗിക്കുന്നത്. നഗ്നനേത്രം കൊണ്ടു കാണാനാവാത്ത വസ്തുക്കളെ മൈക്രോ സ്‌കോപ്പിലൂടെ വലുതായി കാണാനാകും. ഒപ്റ്റിക്കൽ മൈക്രോസ്‌കോപ്പ്, ഇലക്ട്രോൺ മൈക്രോസ്‌കോപ്പ് ,അൾട്രാമൈക്രോസ്‌കോപ്പ് തുടങ്ങി...
സാധാരണ മൈക്രോസ്‌കോപ്പിലൂടെ ആയിരം മടങ്ങ് വലുപ്പത്തിൽ ഒരു വസ്തുവിനെ നിരീക്ഷിക്കാമെങ്കിൽ ഇലക്ട്രോൺ മൈക്രോസ്‌കോപ്പിലൂടെ ലക്ഷംമടങ്ങ് വലുപ്പത്തിൽ കാണാൻ സാധിക്കും....
ചെറിയത് എന്നർഥമുള്ള മൈക്രോ എന്ന ഗ്രീക്ക് വാക്കും കാണുക എന്നർഥമുള്ള സ്‌കോപ്പെയ്ൻ എന്ന ഗ്രീക്ക് വാക്കും ചേർന്നാണ് മൈക്രോസ്‌കോപ്പ് എന്ന വാക്കുണ്ടായത്. ജിയോവാനി ഫേബ് ആണ് മൈക്രോസ്‌കോപ്പ് എന്ന പേര് സംഭാവന ചെയ്തത്.

## ചിത്രശാല
 
File:LaborMik2.jpg| Laboratory microscope
File:LaborMik1.jpg| Binocular laboratory microscope
File:SidJen.jpg| Microscope binoviewers
File:SztereoMik.jpg| Stereo-microscope
File:Objektiv2.jpg| Microscope objectives
File:Objektiv1.jpg| Microscope objectives
File:Objektiv4.jpg| Microscope objectives
File:Huygens.JPG| Microscope eyepieces 
File:Merook.JPG| Microscope measuring eyepiece
File:Zeissok.JPG| Stereo-microscope eyepiece
File:Okular02.jpg| Microscope eyepiece
File:Okular01.jpg| Microscope eyepiece

 

## വർഗ്ഗീകരണം
* ഇലക്ട്രൊണിക് സൂക്ഷ്മദർശിനി
* സാധാരണ  സൂക്ഷ്മദർശിനി

വർഗ്ഗം:പ്രകാശിക ഉപകരണങ്ങൾ
വർഗ്ഗം:വൈദ്യശാസ്ത്ര ഉപകരണങ്ങൾ
വർഗ്ഗം:ശാസ്ത്രീയോപകരണങ്ങൾ
വർഗ്ഗം:സൂക്ഷ്മദർശിനികൾ
ചൊക്ലി

കണ്ണൂർ ജില്ലയിലെ തലശ്ശേരി താലൂക്കിലെ ഒരു ഗ്രാമം ആണ്‌ **ചൊക്ലി**.

## സ്ഥിതിവിവരക്കണക്കുകൾ

2011 ലെ ഇന്ത്യ കാനേഷുമാരി, പ്രകാരം ചൊക്ലിയിലെ ജനസംഖ്യ 28,415 ആണ്‌. ഇതിൽ 45%  പുരുഷന്മാരും, 55% സ്ത്രീകളുമാണ്‌. ഇവിടുത്തെ ശരാശരി സാക്ഷരത നിരക്ക് 94% ആണ്‌.

## അവലംബങ്ങൾ


വർഗ്ഗം:കണ്ണൂർ ജില്ലയിലെ പട്ടണങ്ങൾ
കൂട്ടാൻ

ചോറ്, പലഹാരം തുടങ്ങിയ പ്രധാനഭക്ഷണങ്ങൾക്കൊപ്പം സ്വാദു വർദ്ധിപ്പിക്കുന്നതിനായി കൂട്ടത്തിൽ കഴിക്കുന്ന ഭക്ഷണമാണ്‌ **കൂട്ടാൻ** അഥവാ **കറി**. സാമ്പാർ, പുളിശ്ശേരി, ഓലൻ, അവിയൽ, കാളൻ തുടങ്ങിയവ കേരളത്തിൽ ഉപയോഗിക്കുന്ന കൂട്ടാനുകൾക്ക് ഉദാഹരണങ്ങളാണ്‌. കൂട്ടാനിലെ പ്രധാനചേരുവയുടെ പേരിലാണ്‌ അവ അറിയപ്പെടുന്നത്. സ്വാദിന്റെയും, അതിൽ ചേർത്തിരിക്കുന്ന ചേരുവകളുടെയും അടിസ്ഥാനത്തിലാണ്‌ കൂട്ടാനുകളെ തരം തിരിക്കുന്നത്.

ഉത്തരേന്ത്യയിലെ കൂട്ടാനുകൾക്ക് ദക്ഷിണെന്ത്യൻ വിഭവങ്ങളെ അപേക്ഷിച്ച് എരുവ് കുറവായിരിക്കും.

## വർഗീകരണം
ഭക്ഷിക്കുന്ന രീതിയനുസരിച്ച് കൂട്ടാനുകളെ പലതായി വർഗീകരിച്ചിരിക്കുന്നു.
# തൊട്ടുകൂട്ടാൻ - ഉപ്പിലിട്ടത് (അച്ചാർ), പച്ചടി, കിച്ചടി ഇത്യാദി.
# നുള്ളിക്കൂട്ടാൻ - അവിയൽ, വറവ്, മെഴുക്കുപുരട്ടി ഇത്യാദി.
# ഒഴിച്ചുകൂട്ടാൻ - പരിപ്പുകൂട്ടാൻ, സാമ്പാർ, എരിശ്ശേരി, പുളിശ്ശേരി, രസം, മോരുകറി ഇത്യാദി.

## ചിത്രശാല

പ്രമാണം:Masala Curry.jpg|മസാല കൂട്ടാൻ
File:Butter milk curry closeup.jpg|മോരുകറി
പ്രമാണം:Meen curry 2.JPG|മീൻ കൂട്ടാൻ


വർഗ്ഗം:കറികൾ
എലഫന്റാ ഗുഹകൾ

മഹാരാഷ്ട്രയിലെ മുംബൈ തുറമുഖത്തിന് സമീപം അറബിക്കടലിലുള്ള ദ്വീപിലെ ഗുഹാക്ഷേത്രമാണ് **എലഫന്റാ ഗുഹകൾ** (മറാഠി: घारापुरीच्या लेण्या - ഘാരാപുരി ഗുഹകൾ). ഇവ ശില്പങ്ങൾ കൊണ്ട് ആകർഷകമാണ്. ഗേറ്റ് വേ ഓഫ് ഇന്ത്യയിൽ നിന്ന് ബോട്ടുമാർഗ്ഗം ഈ ദ്വീപുകളിൽ എത്താം. ശിവന്റെ ആരാധകരുടേതാണ് ഈ ശില്പങ്ങൾ. അർധനാരീശ്വര പ്രതിമ, കല്യാണസുന്ദര ശിവൻ, കൈലാസം ഉയർത്തുന്ന രാവണൻ, അണ്ഡകാരമൂർത്തി, നടരാജൻ എന്നീ ശില്പങ്ങളാണ് പ്രധാന ആകർഷണങ്ങൾ. 1987-ൽ എലിഫന്റാ ഗുഹകളെ യുനെസ്കോ ലോകപൈതൃകസ്ഥാനങ്ങളിലൊന്നായി എണ്ണി.

അഗ്രഹാരപുരി എന്നായിരുന്നു ഇതിന്റെ യഥാർത്ഥ നാമം. ഇത് പിന്നീട് ലോപിച്ച് ഘാരാപുരി ആയതാണ്. പോർച്ചുഗീസുകാരാണ് ഇതിന് എലിഫന്റാ ഗുഹകൾ എന്ന് നാമകരണം ചെയ്തത്. അവർ തന്നെ ഈ സമുച്ചയത്തിന്റെ പ്രധാന ഭാഗം നശിപ്പിക്കുകയും ചെയ്തു. 9 മുതൽ 13 വരെ നൂറ്റാണ്ടുകളിൽ ഭരണം നടത്തിയിരുന്ന സിൽഹാര വംശജരുടെ കാലത്താണ് ഇതിലെ ശില്പങ്ങളിലധികവും പണികഴിക്കപ്പെട്ടത്. ചിലത് രാഷ്ട്രകൂടവംശജരുടെ കാലത്തും. 

6000 ചതുരശ്ര അടിയോളം (ഏതാണ്ട് 5600 ച.മീറ്റർ) ഈ ക്ഷേത്രസമുച്ചയത്തിന് വിസ്തീർണ്ണമുണ്ട്. ഒരു പ്രധാന അറയും രണ്ട് വശങ്ങളിലെ അറകളും അങ്കണങ്ങളും ചെറിയ അമ്പലങ്ങളുമടങ്ങിയതാണ് സമുച്ചയം.
;ഗുഹകളുടെ പ്ലാൻ

**Layout**: 

**Main Hall**
1. രാവണൻ കൈലാസം ഉയർത്തുന്നു
2. കൈലാസത്തിലെ ശിവനും പാർവ്വതിയും
3. അർദ്ധനാരീശ്വരൻ
4. ത്രിമൂർത്തി
5. ഗംഗാധരൻ
6. ശിവന്റെ വിവാഹം
7. അന്തകനെ വധിക്കുന്ന ശിവൻ
8. നടരാജൻ
9. യോഗീശ്വരൻ
16. ലിംഗം

**കിഴക്കേ വിഭാഗം**
10. കാർത്തികേയൻ
11. മത്രിക
12. ഗണേശൻ
13. ദ്വാരപാലകൻ

**തെക്ക് വിഭാഗം**
14. യോഗീശ്വരൻ
15. നടരാജൻ

## ചിത്രങ്ങൾ

ചിത്രം:India-Elephanta-Outside.jpg
പ്രമാണം:എലിഫന്റ ഗുഹാകവാടം.jpg
File:Elephanta_Caves_Panorama.jpg|ഒന്നാമത്തെ ഗുഹയുടെ കിഴക്കേ പ്രവേശനവും, മുറ്റവും. ഒരു വിശാലദൃശ്യം


പ്രമാണം:Elephanta caves pic.jpg|കൈലാസത്തിലെ ശിവനും പാർവ്വതിയും
പ്രമാണം:Elephanta Ravana.JPG|രാവണൻ കൈലാസം ഉയർത്തുന്നു
പ്രമാണം:Elephanta Caves Gangadhara.jpg|ഗംഗാധരൻ
പ്രമാണം:Ardhanari@ Elephanta Caves.jpg|അർദ്ധനാരീശ്വരൻ
പ്രമാണം:Shiva slaying Andhaka.jpg|ശിവൻ അന്തകനെ വധിക്കുന്നു
പ്രമാണം:Elephanta Marriage.JPG|ശിവന്റെ വിവാഹം
പ്രമാണം:Elephanta Siva Yogisvara.JPG|യോഗീശ്വരൻ
പ്രമാണം:Elephanta Caves, India, Shiva as Nataraja, King of Dance.jpg|നടരാജൻ
പ്രമാണം:Elephant Lingam shrine 1.JPG|ലിംഗപ്രതിഷ്ഠ
പ്രമാണം:Elephanta shrine2.jpg|ദ്വാരപാലകൻ


## അവലംബം

വർഗ്ഗം:മുംബൈയിലെ ഗുഹകൾ
വർഗ്ഗം:ബുദ്ധമത ഗുഹകൾ
വർഗ്ഗം:ഇന്ത്യയിലെ ശിവക്ഷേത്രങ്ങൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
വിവർത്തനം

ഒരു ഭാഷയിലുള്ള വാക്കോ വാക്യങ്ങളോ മറ്റൊരു ഭാഷയിലേക്ക് ആവിഷ്‌കരിക്കുന്നതിനെ വിവർത്തനം എന്നു പറയുന്നു. ഇങ്ങനെ നടത്തുന്ന മൊഴിമാറ്റത്തെ **പരിഭാഷപ്പെടുത്തൽ**, **തർജ്ജമ** , **ഭാഷാന്തരം** എന്നെല്ലാം വിളിക്കാറുണ്ട്. മൊഴിമാറ്റം എന്ന സംജ്ഞ ഇതിന്റെ സൂക്ഷ്മസ്വഭാവം വെളിപ്പെടുത്തുന്നു. പരിഭാഷകൾ തുല്യമായ പദാനുപദ പരിഭാഷയായോ, ഒരു വാക്യത്തിന്റെ ആശയം ഉൾകൊള്ളുന്ന പദവിന്യാസങ്ങളായോ ചെയ്യാറുണ്ട്. ഭാഷാമാറ്റം ഒഴികെ മറ്റൊരു മാറ്റവും കൂടാതെയുള്ള പുനരവതരണത്തെയാണ് വിവർത്തനം കൊണ്ടു വിവക്ഷിക്കുന്നത്. ഈ പ്രക്രിയയിലൂടെ രണ്ടാമതൊരു ഭാഷയിൽ അവതരിപ്പിക്കുന്ന പാഠത്തെക്കുറിക്കാനും ഈ സംജ്ഞകളെല്ലാം ഉപയോഗിച്ചുവരുന്നു.
ആധുനികഭാഷാശാസ്ത്രകാരന്മാർ പല വിവർത്തനസിദ്ധാന്തങ്ങളും പ്രായോഗികമാർഗങ്ങളും നിർദ്ദേശിച്ചിട്ടുണ്ട്. ഈ സിദ്ധാന്തങ്ങളിൽ രചനയുടെ ആദ്യത്തെ മാധ്യമത്തെ സ്രോതഭാഷ (മൂലഭാഷ) എന്നും രണ്ടാമത്തേതിനെ ലക്ഷ്യഭാഷ എന്നും വിശേഷിപ്പിക്കുന്നു. മൂലവും വിവർത്തനവും തമ്മിലുള്ള ബന്ധത്തെ സംബന്ധിച്ച് രൂപപരമായ പൊരുത്തം, ക്രിയാത്മകമായ പൊരുത്തം തുടങ്ങിയ സങ്കല്പങ്ങൾ ആവിഷ്കരിച്ചിട്ടുണ്ട്. വിവർത്തനം പ്രത്യേക പഠനശാഖയായി വികസിച്ചിട്ടുണ്ട്.

വിവർത്തനത്തിനു  തെരഞ്ഞെടുക്കുന്ന കൃതിയെ മൂല കൃതി എന്നും വിവർത്തനത്തിലൂടെ ലഭിക്കുന്ന കൃതിയെ ലക്ഷ്യ കൃതി എന്ന് പറയാറുണ്ട്. ഇട൬ഹി തന്നെയാണ് ആ ഭാഷകളുടെ സംസ്കാരത്തെയും മനസ്സിലാക്കാൻ സാധിക്കുന്നത് മൂല സംസ്കാരം എന്നും ലെക്ഷ്യ സംസ്കാരം എന്നും അറിയപ്പെടുന്നു. വിക്ടർ ഹ്യുഗോ യുടെ പാവങ്ങൾ ഇതരത്തിൽ വിവർത്തനം ചെയ്യപ്പെട്ടവയാണ്.
മറ്റെല്ലാ കൃതികൾക്കും എന്ന പോലെ വിവർത്തനത്തിനും അതിന്റേതായ ചില ഉപകരണങ്ങൾ ഉണ്ട്. ഉദയഭാഷാനിഘണ്ടുക്കൾ, ശൈലീ നിഘണ്ടുകൾ, ശബ്ദാവലികൾ, വിവർത്തനവിഷയം പ്രതിപാദിക്കുന്ന ലക്ഷ്യഭാഷാ ഗ്രന്ഥങ്ങൾ മുതലായവ ഈ ഉപകരണങ്ങളിൽ പ്രധാനപ്പെട്ടവയാണ്

## പരിഭാഷകന്റെ യോഗ്യതകൾ
1.വിഷയഗ്രാഹ്യത, 2. മൂലഭാഷയിലും ലക്ഷ്യ ഭാഷയിലുമുള്ള അവഗാഹം, 3. വിവർത്തന വിഷയത്തിലുള്ള താൽപര്യം, 4. മൂലകൃതിയോട് സത്യസന്തത പുലർത്തണം, 5. വിവർത്തനത്തിന് അനുയോജ്യമായ ശൈലി തിരഞ്ഞെടുക്കണം

മൂലഗ്രന്ഥകാരനേക്കാൾ പ്രയാസമേറിയതാണ് ഒരു വിവർത്തകന്റെ ജോലി കാരണം മൂലകൃതി വായിച്ച് മനസ്സിലാക്കുന്നതിനോടൊപ്പം രണ്ടു ഭാഷകളിലേയും ജനങ്ങളുടെ ജീവിതരീതിയും സംസ്കാരവും അറിഞ്ഞിരിക്കേണ്ടത് ഒരു വിവർത്തകനെ സംബന്ധിച്ച് പ്രധാനമാണ്. കവിത, കഥ, നാടകം, നോവൽ തുടങ്ങിയ സർഗ്ഗാത്മകകൃതികൾ വിവർത്തനം ചെയ്യുമ്പോൾ പ്രാദേശിക പദങ്ങൾ, ഗദ്യശൈലികൾ എന്നിവ വിവർത്തനത്തിൽ പ്രശ്നങ്ങൾ സൃഷ്ട്ടിച്ചേക്കാം.

## കവിതാവിവർത്തനം
വിവർത്തനത്തിന് പെട്ടെന്നു വഴങ്ങി കൊടുക്കാത്ത സാഹിത്യരൂപമാണ് കവിത. 
"വിവർത്തനത്തിൽ നഷ്ട്ടപെടുന്നതെന്തോ അതാണ് കവിത" എന്ന റോബർട്ട് ഫോസ്റ്റിന്റെ അഭിപ്രായം കവിതാവിവർത്തനത്തിന്റെ സങ്കീർണതയെ ചൂണ്ടികാട്ടുന്നു.കവിതയുടെ യഥാർത്ഥ വിവർത്തനം ഒരുതരം പരകായപ്രവേശനമാണ്. മൂല കവിയുടെ ദർശനത്തോട് വിവർത്തകന് പൊരുത്തം ഉണ്ടാകണം.

## വിവർത്തന ദിനം
സെപ്റ്റംബർ 30 ന് അന്തർദ്ദേശീയ വിവർത്തന ദിനമായി വർഷം തോറും ആചരിക്കുന്നു. വിവർത്തകരുടെ മദ്ധ്യസ്ഥനായി കണക്കാക്കുന്ന ബൈബിൾ പരിഭാഷകനായ വിശുദ്ധ ജെറോമിന്റെ തിരുനാളാണ് ഈ ദിനം. 1953 ൽ തുടങ്ങിയതു മുതൽ ഈ ആഘോഷങ്ങൾ ഇന്റർനാഷണൽ ഫെഡറേഷൻ ഓഫ് ട്രാൻസ്ലേറ്റേഴ്സ് മുൻകൈയെടുക്കുന്നു.

വർഗ്ഗം:സാഹിത്യം
വർഗ്ഗം:ഭാഷാശാസ്ത്രം
രാമയ്യൻ ദളവ

250px|ലഘുചിത്രം|വലത്ത്‌|രാമയ്യൻ ദളവ
**രാമയ്യൻ ദളവ ** (1713-1756) തിരുവിതാംകൂർ ഭരിച്ചിരുന്ന മാർത്താണ്ഡവർമ്മ മഹാരാജാവിന്റെ ഏറ്റവും വിശ്വസ്‌തനായ മന്ത്രി ആയിരുന്നു.വള്ളിയൂരിനടുത്തുള്ള ഏർവാടി ഗ്രാമത്തിലാണ് അദ്ദേഹം ജനിച്ചത്.വളരെ വേഗം തന്നെ രാജാവിന്റെ പ്രീതി സമ്പാദിച്ച അദ്ദേഹം ദളവാ താണു പിള്ള മരിച്ചപ്പോൾ പുതിയ ദളവാ ആയി നിയമിക്കപ്പെട്ടു.പിന്നീടു തിരുവിതാംകൂർ പങ്കെടുത്ത എല്ലാ യുദ്‌ധങ്ങളിലും തന്നെ രാമയ്യൻ തന്ത്രപ്രധാനമായ തീരുമാനങ്ങൾ എടുക്കുന്നതിൽ രാജാവിനെ സഹായിച്ചിരുന്നു. രാമയ്യൻ ദളവയുടെ കാലശേഷം അനുജനായ ഗോപാലയ്യൻ സർ‌വീസിൽ പ്രവേശിക്കുകയും ക്രമേണ ദളവാ ആയി തീരുകയൂം ചെയ്തിട്ടുണ്ട്.

## അവലംബം


വർഗ്ഗം: തിരുവിതാംകൂറിന്റെ ദളവമാർ
ടി.സി.പി./ഐ.പി. മാതൃക

വാർത്താവിനിമയ-കമ്പ്യൂട്ടർ ശൃംഖലകളിലെ പ്രോട്ടോക്കോളുകൾ വികസിപ്പിക്കാനായി ഐ.ഇ.ടി.എഫ് (ഇന്റർനെറ്റ് എഞ്ചിനീയറിംഗ് ടാസ്ക് ഫോഴ്‌സ്) വികസിപ്പിച്ചെടുത്ത ഒരു മാതൃകയാണ് **ടി.സി.പി./ഐ.പി.** യുടെ 5 പാളി മാതൃക (The TCP/IP model) . അത് ഇന്റർനെറ്റ് റഫറൻസ് മോഡൽ എന്നും ഡി-ഓ-ഡി (ഡിപ്പാർട്ട്മെന്റ് ഓഫ് ഡിഫൻസ്) മോഡൽ എന്നും അറിയപ്പെടുന്നു. ഇതിന്റെ യഥാർത്ഥ രൂപം 1970കളിൽ അമേരിക്കൻ ഐക്യനാടുകളിലെ പ്രതിരോധ വകുപ്പിന്റെ കീഴിലുള്ള ഡിഫൻസ് അഡ്വാൻസ്‌ഡ് റിസേർച്ച് പ്രോജക്റ്റ്സ് ഏജൻസി അഥവാ, ഡാർപ (DARPA) ആണ് വികസിപ്പിച്ചത്.

നാമിന്നു കാണുന്ന വേൾഡ് വൈഡ് വെബിന്റെ മുൻ‌ഗാമിയായ അർപാനെറ്റിന്റെ അടിസ്ഥാനം ഈ പ്രോട്ടോക്കോൾ ആയിരുന്നു. ഒരു കമ്പ്യൂട്ടർ ശൃംഖലയിലെ രണ്ടു കമ്പ്യൂട്ടറുകൾ തമ്മിലുള്ള വിവരകൈമാറ്റത്തിനുള്ള നിയമാവലിയാണിത്.

## റ്റിസിപി/ഐപി ഉം ഇന്റർനെറ്റും
റ്റിസിപി/ഐപി ഉം ഇന്റെർനെറ്റ്‌വർകിങ് എന്ന ആശയവും വികസിച്ചത് ഒരുമിച്ചാണ്.ഒന്ന് മറ്റൊന്നിന്റെ വളർച്ചയെ സഹായിച്ചു.റ്റിസിപി/ഐപി യുടെ കീഴെയുള്ള ഇന്റർനെറ്റ് ഒരൊറ്റ നെറ്റ്വർക് 
എന്നപോലെ പ്രവർത്തിക്കുന്നു.റ്റിസിപി/ഐപി യിലെ ഹോസ്റ്റ് എന്നത് ഒരു കം‌പ്യൂട്ടർ ആണ്.ഒരു ഇന്റർനെറ്റ് അനേകം സ്വതന്ത്രങ്ങളായ ഭൗതികനെറ്റ്വർകുകളുടെ(ഉദാഹരണത്തിന് ലാൻ) ആന്തരികമായ കണക്ഷൻ ആണ്.ഇത്തരത്തിലുള്ള എല്ലാ കണക്ഷനുകളേയും ഒരു വലിയ നെറ്റ്വർക് ആയി റ്റിസിപി/ഐപി പരിഗണിക്കുന്നു.വ്യതിരിക്തങ്ങളായ ഭൗതികനെറ്റ്വർകുകളിലേക്കല്ല മറിച്ച്,ഇത്തരം വലിയ നെറ്റ്വർകുകളിലേക്കാണ് ഹോസ്റ്റുകളെ ബന്ധിപ്പിക്കുന്നത്.

## റ്റിസിപി/ഐപി ഉം ഓ എസ് ഐ മോഡലും
ഓ എസ് ഐ മോഡലിനേക്കാൾ മുൻപെ വികസിപ്പിച്ചതാണ് റ്റിസിപി.ആയതിനാൽ തന്നെ ഈ പ്രോടോക്കോളിലുള്ള പാളികൾ പൂർണ്ണമായും ഓ എസ് ഐ മാതൃകയിലെ പാളികളുമായി യോജിക്കുന്നില്ല.5 പാളികളാണ് ഇതിലുള്ളത്.ഫിസിക്കൽ ലേയർ,ഡേയ്‌റ്റാലിങ്ക് ലേയർ,നെറ്റ്വർക് ലേയർ,ട്രാൻസ്പോർട് ലേയർ,ആപ്ലികേഷൻ ലേയർ എന്നിങ്ങനെ.ഓ എസ് ഐ മാതൃകയിലെ സെഷൻ,പ്രെസെന്റേഷൻ,ആപ്ലികേയ്ഷൻ എന്നീ ലേയറുകളുടെ ചേർച്ച റ്റിസിപി/ഐപി യിലെ ആപ്ലികേഷൻ ലേയറിനു സമമാണ്.
## ചരിത്രപരമായ ഉത്ഭവം
1974 മെയ് മാസത്തിൽ, വിന്റ് സെർഫും ബോബ് കാനും നെറ്റ്‌വർക്ക് നോഡുകൾക്കിടയിൽ പാക്കറ്റ് സ്വിച്ചിംഗ് ഉപയോഗിച്ച് വിഭവങ്ങൾ പങ്കിടുന്നതിനുള്ള ഒരു ഇന്റർനെറ്റ് വർക്കിംഗ് പ്രോട്ടോക്കോളിനെക്കുറിച്ച് വിവരിച്ചു.

## അവലംബം
B.Forouzan,Introduction to Data Communcation and Networking,Tata McGraw Hill,1998

വർഗ്ഗം:കമ്പ്യൂട്ടർ ശൃംഖലകൾ
വർഗ്ഗം:ഇന്റർനെറ്റ് പ്രോട്ടോക്കോൾ
വർഗ്ഗം:ഇന്റെർനെറ്റ് പ്രോട്ടോക്കോളുകൾ
ഇന്റ‌ഗ്രേറ്റഡ് സർവീസസ് ഡിജിറ്റൽ നെറ്റ്‌വർക്ക്

നിർദ്ദിഷ്ട നിലവാരമുള്ള ചെമ്പ് ടെലിഫോൺ കമ്പികളിലൂടെയോ മറ്റു മാദ്ധ്യമങ്ങളിലൂടെയോ പ്രവർത്തിക്കുന്ന  ഡിജിറ്റൽ വാർത്താവിനിമയ ശൃംഖല ആണ്‌ **ഇന്റ‌ഗ്രേറ്റഡ് സർവീസ് ഡിജിറ്റൽ നെറ്റ്വർക്ക്** അഥവാ **ഐ.എസ്.ഡി.എൻ.**.സ്റ്റാൻഡേർഡിന്റെ ജോലി 1980-ൽ ബെൽ ലാബിൽ ആരംഭിച്ചു, 1988-ൽ CCITT "റെഡ് ബുക്കിൽ" ഔപചാരികമായി സ്റ്റാൻഡേർഡ് ചെയ്തു.ഈ സ്റ്റാൻഡേർഡ് പുറത്തിറക്കിയപ്പോഴേക്കും, കൂടുതൽ വേഗതയുള്ള പുതിയ നെറ്റ്‌വർക്കിംഗ് സിസ്റ്റങ്ങൾ ലഭ്യമായിരുന്നു, കൂടാതെ വിശാലമായ വിപണിയിൽ ഐഎസ്‌ഡിഎൻ താരതമ്യേന ചെറിയ മുന്നേറ്റമാണ് ഉണ്ടായത്. ഐസ്ഡിഎന്നിന് പകരം ഉയർന്ന പ്രകടനമുള്ള ഡിജിറ്റൽ സബ്‌സ്‌ക്രൈബർ ലൈൻ (DSL) സംവിധാനങ്ങൾ ഉപയോഗിച്ചു. 1.3 ബില്യൺ അനലോഗ് ലൈനുകൾ ഉപയോഗത്തിലായിരുന്ന സമയത്ത് ഐസ്ഡിഎൻ ഉപയോഗം ലോകമെമ്പാടും 25 ദശലക്ഷം വരിക്കാരായി ഉയർന്നതായി ഒരു കണക്ക് സൂചിപ്പിക്കുന്നു. ഡിജിറ്റൽ ടെലിഫോൺ, ഫാക്സ്, ഈ-മെയിൽ‍, ഡിജിറ്റൽ വീഡിയോ, ഇന്റർനെറ്റ് ബന്ധം എന്നിവയടക്കമുള്ള വിവിധ സേവനങ്ങൾ ഉപഭോക്താക്കൾക്ക് നൽകുന്നതിനായി ഐഎസ്‌ഡി‌എൻ ഉപയോഗിക്കുന്നു. സാധാരണ ഡയൽ അപ്പ്ബന്ധത്തെക്കാൾ വേഗതയേറിയതാണ്‌ ഐഎസ്ഡി‌എൻ ഡാറ്റാ കൈമാറ്റം. 

ഐഎസ്ഡിഎന്നിന് മുമ്പ്, ടെലിഫോൺ കമ്പനി ഓഫീസുകൾക്കിടയിലുള്ള ദീർഘദൂര ലൈനുകളിൽ T1/E1 പോലുള്ള ഡിജിറ്റൽ ലിങ്കുകളും ഉപഭോക്താക്കൾക്ക് ചെമ്പ് ടെലിഫോൺ വയറുകളിലെ അനലോഗ് സിഗ്നലുകൾ നൽകുന്ന "ലാസ്റ്റ് മൈൽ" ആയിരുന്നു ടെലിഫോൺ സിസ്റ്റം. മോഡം പോലുള്ള അധിക ഉപകരണങ്ങൾ ഉപയോഗിച്ചോ ഉപഭോക്താവിന്റെ ലൊക്കേഷനിൽ T1 നൽകുന്നതിലൂടെയോ ഡാറ്റയ്‌ക്കായി ചില പ്രത്യേക സേവനങ്ങൾ ലഭ്യമാണ്. "പബ്ലിക് സ്വിച്ച്ഡ് ഡിജിറ്റൽ കപ്പാസിറ്റി" (പിഎസ്ഡിസി) എന്ന പേരിൽ അവസാന മൈൽ ഡിജിറ്റൈസ് ചെയ്യാനുള്ള ശ്രമമായാണ് ഐഎസ്ഡിഎൻ ആരംഭിച്ചത്.
## ഉപയോഗങ്ങൾ
വൈഡ് ഏരിയ ഡാറ്റാ ശൃംഖലകളിലും, വീഡിയോ കോൺഫറൻസിംഗിനും, വോയിസ് ഓവർ ഐപി സംവിധാനങ്ങളിലും  മറ്റും ഐഎസ്‌ഡി‌എൻ ഉപയോഗിക്കപ്പെടുന്നു.
## വിഭാഗം
ഐ.എസ്.ഡി.‌എൻ. ‍ രണ്ട് തരം ഉണ്ട് - 
* ഐഎസ്‌ഡി‌എൻ ബിആർ‌ഐ (ISDN BRI)
* ഐഎസ്‌ഡി‌എൻ‍ പിആർ‌ഐ(ISDN PRI).

## പുറത്തേക്കുള്ള കണ്ണികൾ

## അവലംബം
വർഗ്ഗം:കമ്പ്യൂട്ടർ ശൃംഖലകൾ
പോപ്പ് 3

ടി.സി.പി.-ഐ.പി. നെറ്റ്‌വർക്കിൽ ഇമെയിൽ‍ സന്ദേശങ്ങൾ സ്വീകരിക്കുന്നതിനായി ഈ-മെയിൽ ക്ലൈന്റ് ആപ്ലിക്കേഷനുകളിൽ ഉപയോഗിക്കുന്നതിനായി  വികസിപ്പിച്ചെടുത്ത ഒരു പ്രോട്ടോക്കോൾ ആണ്‌ **പോപ് 3**, അഥവാ **പോസ്റ്റ് ഓഫീസ് പ്രോട്ടോക്കോൾ വെർഷൻ 3**. പോർട്ട് 110 ഉപയോഗിച്ചാണ്‌ പോപ് 3 ഈ-മെയിൽ സന്ദേശങ്ങൾ സ്വീകരിക്കുന്നത്. ഈ പ്രോട്ടോക്കോൾ ആപ്ലിക്കേഷൻ ലെയറിൽ പ്രവർത്തിക്കുന്നൊരു പ്രോട്ടോക്കോൾ ആണ്. പോപ് പതിപ്പ് 3 (POP3) എന്നത് പൊതുവായ ഉപയോഗത്തിലുള്ള പതിപ്പാണ്, കൂടാതെ ഐഎംഎപി(IMAP)-യൊടൊപ്പം ഇമെയിൽ വീണ്ടെടുക്കുന്നതിനുള്ള ഏറ്റവും സാധാരണമായ പ്രോട്ടോക്കോളുകളും ഉൾപ്പെടുന്നു.
## ഉദ്ദേശ്യം
പോസ്റ്റ് ഓഫീസ് പ്രോട്ടോക്കോൾ ഒരു മെയിൽ സെർവറിൽ പരിപാലിക്കുന്ന ഒരു മെയിൽബോക്സിലേക്ക് (മെയിൽഡ്രോപ്പ്) ഉപയോക്തൃ ക്ലയന്റ് ആപ്ലിക്കേഷനായി ഇന്റർനെറ്റ് പ്രോട്ടോക്കോൾ (IP) നെറ്റ്‌വർക്ക് വഴി ആക്സസ് നൽകുന്നു. സന്ദേശങ്ങൾക്കുള്ള ഡൗൺലോഡ്, ഡിലീറ്റ് പ്രവർത്തനങ്ങൾ ഈ പ്രോട്ടോക്കോൾ പിന്തുണയ്ക്കുന്നു. പോപ് 3 ക്ലയന്റുകൾ ബന്ധിപ്പിക്കുകയും എല്ലാ സന്ദേശങ്ങളും വീണ്ടെടുക്കുകയും ക്ലയന്റ് കമ്പ്യൂട്ടറിൽ സംഭരിക്കുകയും ഒടുവിൽ സെർവറിൽ നിന്ന് ഇല്ലാതാക്കുകയും ചെയ്യുന്നു. ഡയൽ-അപ്പ് ആക്‌സസ് പോലെയുള്ള താൽകാലിക ഇന്റർനെറ്റ് കണക്ഷനുകൾ മാത്രമുള്ള ഉപയോക്താക്കളുടെ ആവശ്യകതയാണ് പോപ്പിന്റെയും അതിന്റെ നടപടിക്രമങ്ങളുടെയും രൂപകൽപ്പനയ്ക്ക് കാരണമായത്, കണക്റ്റുചെയ്‌തിരിക്കുമ്പോൾ ഇമെയിൽ വീണ്ടെടുക്കാനും തുടർന്ന് ഓഫ്‌ലൈനിലായിരിക്കുമ്പോൾ വീണ്ടെടുക്കപ്പെട്ട സന്ദേശങ്ങൾ കാണാനും കൈകാര്യം ചെയ്യാനും ഉപയോക്താക്കളെ അനുവദിക്കുന്നു.

## പുറത്തേക്കുള്ള കണ്ണികൾ
* ഐ.എ.എൻ.എ പോർട്ട് നമ്പറുകൾ
* പോപ് 3 സീക്വൻസ് ഡയഗ്രം  (PDF)
* POP4 പോപ് 4 പ്രൊപ്പോസൽ
* POP4 പോപ് 4 പ്രൊപ്പോസൽ
* O3 - പോപ് 4 റഫരൻസ് ഇമ്പ്ലിമെന്റേഷൻ 

### പോപ്  റിക്വസ്റ്റ് ഫോർ കമന്റ്സ് (ആർ.എഫ്.സി)
* RFC 1939 - "പോസ്റ്റ് ഓഫീസ് പ്രോട്ടോക്കോൾ വെർഷൻ  3"
* RFC 2195 - "ഐമാപ്/പോപ് ഓതറൈസേഷൻ ഫോർ സിമ്പിൾ ചാലഞ്ച്/റെസ്പോൺസ്" 
* RFC 2449 - "പോപ് 3 എക്സ്റ്റൻഷൻ മെക്കാൻസിസ്ം"
* RFC 1734 - "പോപ് 3 ഓതന്റെക്കേഷൻ കമാൻഡ്"
* RFC 2222 - "സിമ്പിൾ ഓതറൈസേഷൻ ആൻഡ് സെക്യൂരിറ്റി ലെയർ (SASL)"
* RFC 3206 - "ദ SYS ആൻഡ് AUTH പോപ് റെസ്പോൺസ് കോഡ്സ്"
* RFC 2595 - "യൂസിങ്ങ് ടി.എൽ.എസ് വിത് പോപ്, ഐമാപ് ആൻഡ് ഏക്യാപ്"
* RFC 937 - "പോസ്റ്റ് ഓഫീസ് പ്രോട്ടോക്കോൾ വെർഷൻ 2"
* RFC 918 - "പോസ്റ്റ് ഓഫീസ് പ്രോട്ടോക്കോൾ"

### സെർവർ ഇമ്പ്ലിമെന്റേഷനുകൾ
* ക്യു പോപ്പർ
* പോപ3ഡി
* ഡൊവ്കോട്
* ടീപോപ്പ് 
* അപ്പാച്ചെ ജെയിംസ്
* എൻജിക്സ്
* സിംബ്ര 
* സിറ്റാഡൽ/യു‌എക്സ്
* യുഡബ്ല്യു ഐമാപ്
* സൈറസ് ഐമാപ് സെർവർ
* ക്യൂയുമെയിൽ ക്യു പോപ്3ഡി
* യുഡോറ ഇന്റർനെറ്റ് മെയിൽ സെര്വർ
* ഐയുപോപ്3 
* കൊറിയർ മെയിൽ സര്വീസ്
* ഐസോഡ് ലിമിറ്റഡിന്റെ എം-ബോക്സ്
* റീപോപ്

## അവലംബം
വർഗ്ഗം:ഇന്റർനെറ്റ് മെയിൽ പ്രോട്ടോക്കോൾ